<QUEST VERSION="2"><TI><TI-INTRO>Otázka na hodinu otázok <QREF QID="H-2010-0324">H-0324/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: júla 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28377">Lidia Joanna Geringer de Oedenberg</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0324">Vec: Činnosti v oblasti kultúry v rámci stratégie Európa 2020</OBJECT><CONTENT><PARA>Komisia vo svojej stratégii Európa 2020 navrhla konkrétne ciele v oblasti boja proti nezamestnanosti, financovania výskumu a v oblasti boja proti zmene klímy. Zabudla však na úlohu kultúry v širšom zmysle pri náraste prosperity Európy. Obrat odvetvia kultúry v Únii v roku 2003 predstavoval podľa správy Komisie 654 miliárd EUR, čo je 2,6 % HDP Únie. Múzeá v Paríži vytvárajú obrat medzi 1,84 a 2,64 miliárd EUR a zabezpečujú každoročne približne 43 000 pracovných miest. Vplyv kultúry na hospodársky rozvoj je dnes nepopierateľný. Oblasť kultúry vytvára pracovné miesta a prispieva k turistickej príťažlivosti regiónov. </PARA><PARA>Ako chce Komisia profitovať z potenciálu kultúry a tvorivého odvetvia v rámci stratégie Európa 2020? Prečo nie je kultúra osobitnou prioritou v návrhu stratégie? Je proces digitalizácie jedinou oblasťou, ktorú má Komisia v úmysle podporovať? Prečo sa priority, ako je ochrana dedičstva Únie, neuvádzajú v oznámení? </PARA></CONTENT></QUEST>