<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0086">O-0086/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97086">Sonia Alfano</PERSON>, <PERSON ID="28266">Sophia in 't Veld</PERSON>, <PERSON ID="97129">Luigi de Magistris</PERSON>, <PERSON ID="96945">Marietje Schaake</PERSON>, <PERSON ID="96677">Cecilia Wikström</PERSON>, <PERSON ID="96692">Leonidas Donskis</PERSON>, <PERSON ID="28208">Nathalie Griesbeck</PERSON>, <PERSON ID="4398">Gianni Vattimo</PERSON>, <PERSON ID="97203">Ramon Tremosa i Balcells</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0086">Vec: "Zákon o páske cez ústa" v Taliansku</OBJECT><CONTENT><PARA>Taliansky parlament skúma návrh Berlusconiho vlády na zmenu a doplnenie zákona o odpočúvaní (zmeny sa týkajú najmä kritérií a postupov povoľovania, druhov trestných činov, na ktoré sa vzťahuje, elektronického sledovania, dĺžky trvania povolenia na odpočúvanie, využívania odpočutých informácií v súvislosti s inými trestnými činmi a výnimiek pre poslancov a kňazov) a na obmedzenie možnosti uverejňovať prepisy odpočutých hovorov tým, že budú udeľované vysoké pokuty pre médiá (vrátane nových médií) uverejňujúce informácie o trestných stíhaniach pred štádiom predbežného vypočúvania, t. j. počas obdobia, ktoré môže v Taliansku trvať od troch do šiestich rokov a v niektorých prípadoch až desať rokov.</PARA><PARA>Nový návrh zákona vyvolal v Taliansku značné znepokojenie: národné združenie sudcov sa obáva, že dôjde k oslabeniu dostupných nástrojov na boj proti zločinom a ochranu bezpečnosti občanov. Talianska federácia novinárov, národná federácia tlače a združenie novinárov označili zákon za „zákon o páske cez ústa“, pričom kritizujú predovšetkým navrhované vysoké pokuty. Orgány USA vrátane zástupcu generálneho prokurátora Lannyho Breuera takisto vyjadrili znepokojenie v súvislosti s plánovanými zmenami.</PARA><PARA>1.  Domnieva sa Komisia, že navrhované zmeny talianskeho zákona o odpočúvaní sú primerané a v súlade s európskymi normami slobody informácií, slobody médií a právom občanov na informácie, ktoré sú zaručené podľa článku 11 Charty základných práv EÚ, článku 10 Európskeho dohovoru o ľudských právach a podľa súvisiacej judikatúry? </PARA><PARA>2.  Domnieva sa Komisia, že navrhované zmeny sú zlučiteľné s cieľmi EÚ v oblasti boja proti organizovanému zločinu?</PARA><PARA>3.  Domnieva sa Komisia, že navrhované zmeny (ktorých deklarovanými cieľmi sú predchádzanie porušeniam procesného tajomstva a ochrana súkromia) sú primerané k ich účinkom v praxi, ktoré budú znamenať podstatné obmedzenie činnosti štátnych orgánov činných v trestnom konaní zameranej na zaručenie bezpečnosti občanov prostredníctvom predchádzania trestným činom a ich stíhania a obmedzenie slobody informácií?</PARA><PARA>4.  Aké kroky podnikne Komisia na zabezpečenie toho, aby sloboda informácií, sloboda prejavu a sloboda tlače boli v Taliansku a v EÚ zaručené, a aby bol boj proti organizovanému zločinu v Taliansku a v EÚ účinný?</PARA></CONTENT></QUEST>