<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0088">O-0088/05</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1038">Karl-Heinz Florenz</PERSON> v mene <COMMITTEE COMMID="815">Výboru pre životné prostredie, verejné zdravie a bezpečnosť potravín</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0088">Vec: Stratégia zameraná proti chrípkovej pandémii</OBJECT><CONTENT><PARA>Pravdepodobnosť vypuknutia chrípkovej pandémie je podľa Svetovej zdravotníckej organizácie veľmi vysoká, dokonca aj vtedy, keď sa nedá predpovedať jej presné načasovanie. Predpokladaným zdrojom takejto pandémie by mohol byť vysoko patogénny vírus vtáčej chrípky, ktorý po mutácii alebo opätovnej kombinácii s ľudskou chrípkou môže vyprodukovať vysoko nákazlivý vírus, na ktorý existujúce vakcíny nestačia, a preto si vyžaduje vytvorenie „novej“ vakcíny. V prípade vypuknutia pandémie:</PARA><PARA>Aké opatrenia Rada prijala na ochranu verejného zdravia v Spoločenstve a na stimuláciu členských štátov, aby bezodkladne prijali svoje plány na prevenciu? Ako Rada zabezpečí okamžitú výmenu informácií so susediacimi krajinami?</PARA><PARA>Ako môže Rada zabezpečiť rýchlu výrobu v primeraných množstvách a dôsledne spravodlivú distribúciu nových vakcín a antivírusov? Aké opatrenia navrhuje Rada v súvislosti s mobilitou občanov EÚ, aby sa zabránilo rozšíreniu pandémie?</PARA><PARA>Ako Rada plánuje spolupracovať s Európskym centrom pre prevenciu a kontrolu chorôb (ECDC)?</PARA><PARA>Predpokladá Rada prijatie všeobecnej komunikačnej stratégie na zabezpečenie toho, aby verejnosť mala prístup k presným a vedeckým informáciám s cieľom predísť panike a zabezpečiť prijímanie správnych hygienických opatrení?</PARA><PARA>Pripravila Rada plány v súvislosti s inštitúciami, kde sa sústreďuje veľký počet ľudí? Pripravila Rada plán pre príprad nepredvídaných udalostí v súvislosti s jej vlastnými kanceláriami v Bruseli?</PARA></CONTENT></QUEST>