<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000237">O-000237/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28409">Raül Romeva i Rueda</PERSON>, <PERSON ID="4385">Hélène Flautre</PERSON>, <PERSON ID="96734">Franziska Keller</PERSON>, <PERSON ID="96821">Rui Tavares</PERSON>, <PERSON ID="4531">Jean Lambert</PERSON>, <PERSON ID="96728">Barbara Lochbihler</PERSON>, <PERSON ID="96745">Catherine Grèze</PERSON>, <PERSON ID="96868">Karima Delli</PERSON>, <PERSON ID="96732">Malika Benarab-Attou</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000237">Vec: Práva Rómov v EÚ - boj proti protirómskym náladám</OBJECT><CONTENT><PARA>Rámec EÚ pre národné stratégie týkajúce sa Rómov bol predstavený v apríli 2011, Rada ho uvítala vo svojich záveroch v máji a Európska rada ho podporila 24. júna. Členské štáty majú vypracovať národné stratégie začleňovania Rómov popri cieľoch stratégie Európa 2020 a predložiť ich Komisii do konca roku 2011. Aj keď rámec EÚ pre národné stratégie týkajúce sa Rómov je najpokročilejší dokument vypracovaný Európskou komisiou, pokiaľ ide o zlepšenie sociálno-ekonomického začleňovania 10 až 12 miliónov európskych Rómov, chýbajú v ňom ciele v oblasti boja proti diskriminácii a opatrenia proti protirómskym náladám, ktoré sú potrebné viac než kedykoľvek v minulosti. Aj naďalej sme svedkami rastúcich protirómskych nálad a zvyšujúceho sa fyzického násilia smerovaného proti Rómom, čo sa v poslednom období prejavilo vo viacerých členských štátoch EÚ. Skupiny rasistov, futbalových fanúšikov, neonacistov a stúpencov extrémnej pravice sú často označované za autorov rasistických útokov proti Rómom a ich okoliu.</PARA><PARA>Aké opatrenia Komisia prijíma na ochranu práv a slobôd Rómov ako európskych občanov vzhľadom na uvedené skutočnosti? Aké kroky Komisia prijala s cieľom prinútiť vlády, aby v dostatočnej miere konali proti všetkým formám násilia proti Rómom a so zreteľom na zásady právneho štátu, keď sa Rómovia stávajú obeťami? Čo robí Komisia s cieľom uľahčiť členským štátom proces vypracúvania ich vlastných národných stratégií týkajúcich sa Rómov? Akú hodnotu prisudzuje komisia názorom Rómov na politiky, ktoré sa ich týkajú, keďže vieme, že účasť a zastúpenie Rómov na schôdzach platformy EÚ sú nízke? Aké kroky prijíma s cieľom prekonať stopy protirómskych politík, ako sú napríklad prípady neustáleho vyhosťovania Rómov? Aké kroky Komisia podnikne pred júlom 2014, pokiaľ ide o práva Rómov?</PARA></CONTENT></QUEST>