<QUEST><TI><TI-INTRO>ÚSTNA OTÁZKA <QREF QID="H-2010-0244">H-0244/10</QREF></TI-INTRO><TI-SESSION>pre hodinu otázok na schôdzi v júni 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="41007">Iva Zanicchi</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0244">Vec: Posilnenie systému ochrany držiteľov autorských práv</OBJECT><CONTENT><PARA>Nezávislá spoločnosť TERA Consultant vo svojej nedávno vypracovanej štúdii poukazuje na škody, ktoré ekonomike práce spôsobuje počítačové pirátstvo. V dôsledku nezákonnej distribúcie hudby a iných autorských diel sa v celom odvetví hudby v Taliansku odhaduje strata pracovných miest na približne 22 tisíc (čo predstavuje škody vo výške viac ako jednej miliardy eur), zatiaľ čo odvetvia tvorivej činnosti v EÚ, ako sú kinematografia, hudba, televízia a počítačové programy, zaznamenali len v roku 2008 straty vo výške 10 miliárd eur a celkový úbytok 185 000 pracovných miest. Odvetvia tvorivej činnosti a odborové združenia vyjadrili v súvislosti s výsledkami štúdie vážne znepokojenie, pretože ak nenastanú významné zmeny, celé odvetvie by mohlo do roku 2015 utrpieť straty vo výške 240 miliárd eur a prísť o 1,2 miliónov pracovných miest.</PARA><PARA>Odhliadnuc od spolupráce medzi zúčastnenými stranami zameranej na stanovenie osvedčených postupov na zákonné sťahovanie z internetu, aké kroky mieni Komisia podniknúť s cieľom lepšie chrániť autorské práva, a prispieť tým k ochrane pracovníkov odvetví tvorivej činnosti, ako aj samotných autorov, interpretov a účinkujúcich umelcov?</PARA></CONTENT></QUEST>