<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0063">O-0063/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28409">Raül Romeva i Rueda</PERSON> a <PERSON ID="28234">Angelika Beer</PERSON>, v mene skupiny <GRPOL GRPOLID="1107">Verts/ALE</GRPOL>, <PERSON ID="1224">Karl von Wogau</PERSON>, v mene skupiny <GRPOL GRPOLID="1102">PPE-DE</GRPOL>, <PERSON ID="28306">Ana Maria Gomes</PERSON>, v mene skupiny <GRPOL GRPOLID="1103">PSE</GRPOL>, <PERSON ID="1946">Annemie Neyts-Uyttebroeck</PERSON>, v mene skupiny <GRPOL GRPOLID="1119">ALDE</GRPOL>, <PERSON ID="28616">Ģirts Valdis Kristovskis</PERSON>, v mene skupiny <GRPOL GRPOLID="1108">UEN</GRPOL>, <PERSON ID="28249">Tobias Pflüger</PERSON>, v mene skupiny <GRPOL GRPOLID="1106">GUE/NGL</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0063">Vec: Kódex správania EÚ pri transfere zbraní - skutočnosť, že Rada nedokázala prijať spoločnú pozíciu a vytvoriť z nej právne záväzný nástroj</OBJECT><CONTENT><PARA>Kódex správania EÚ pri transfere zbraní sa mal stať právne záväzným nástrojom pre všetky členské štáty EÚ pred viac než 2 rokmi. Dňa 30. júna 2005 sa COARM (pracovná skupina pre vývoz konvenčných zbraní) na technickej úrovni dohodla na texte spoločnej pozície ako výsledku rozsiahleho procesu revízie kódexu s cieľom vytvoriť z neho účinný nástroj na kontrolu vývozu zbraní z územia EÚ, ako aj ich vývozu prostredníctvom spoločností z EÚ. Parlament s nadšením privítal túto spoločnú pozíciu.</PARA><PARA>Odvtedy však Rada nedokázala prijať konečné rozhodnutie o tejto otázke z dôvodu, ktorý sa oficiálne nikdy nevysvetlil, ale ktorý je jasne spojený s vôľou niektorých členských štátov zrušiť terajšie embargo EÚ na vývoz zbraní do Čínskej ľudovej republiky. Európsky parlament niekoľkokrát vyzval Radu, aby prijala spoločnú pozíciu, a úradujúce predsedníctvo zakaždým sľúbilo uskutočniť k tomu vedúce príslušné kroky, ale bez akéhokoľvek výsledku. Medzitým sú Parlament a verejnosť skoro každý týždeň konfrontovaní správami o vývozných obchodoch zbraní medzi európskymi spoločnosťami a krajinami ako Čad, Mjanmarsko, Pakistan, Líbya a iné, do ktorých by sa takýto vývoz zbraní podľa kritérií kódexu nemal povoliť. Je to teraz o to viac poľutovaniahodné, lebo v rámci Európskej bezpečnostnej stratégie (EBS) a rozvíjajúcej sa Európskej bezpečnostnej a obrannej politiky (EBOP) sa nasadzuje čoraz viac misií vojenského, nevojenského a humanitárneho charakteru a účastníci misií EÚ by ľahko mohli skončiť v stave, v ktorom by boli ohrozovaní zbraňami, ktoré pôvodne dodali členské štáty EÚ.</PARA><PARA>Aké záväzky môže Rada prijať, aby vyriešila túto dilemu s absolútnou prioritou a zabezpečila, že spoločná pozícia sa prijme bez ďalšieho meškania?</PARA></CONTENT></QUEST>