<QUEST VERSION="2"><TI><TI-INTRO>Otázka na hodinu otázok <QREF QID="H-2011-000163">H-000163/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: mája 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96680">Zigmantas Balčytis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000163">Vec: Zriadenie stáleho fondu finančnej stability</OBJECT><CONTENT><PARA>Ministri financií krajín Euroskupiny sa dohodli na vytvorení stáleho fondu finančnej stability eurozóny vo výške 700 miliárd EUR a zriadení Európskeho mechanizmu pre stabilitu s cieľom zaviesť hospodárske riadenie eurozóny. Tento mechanizmus by prispel k posilneniu súdržnosti, hospodárskej konkurencieschopnosti a k stabilizácii finančného systému iba v krajinách eurozóny.</PARA><PARA>Všetky členské štáty EÚ otvorili svoj vnútorný trh pri pristúpení k EÚ a zaviazali sa vstúpiť do eurozóny, keď sa objektívnym spôsobom dosiahnu požadované kritériá (bez umelého dosahovania súladu). Kríza postihla predovšetkým najmenej hospodársky rozvinuté členské štáty EÚ, ale prijatím týchto rozhodnutí sa im zabráni vo využití finančnej pomoci a rýchlejšej hospodárskej obnove v budúcnosti.</PARA><PARA>Chcel by som sa spýtať Rady, či si nemyslí, že tieto rozhodnutia vytvárajú exkluzívny klub krajín, pričom členské štáty nepatriace do eurozóny ostávajú mimo procesu hospodárskej a finančnej obnovy? Nedomnieva sa Rada, že EÚ potrebuje koordináciu hospodárstiev všetkých členských štátov EÚ a stabilizáciu finančných systémov, ako aj poskytnutie nevyhnutných finančných opatrení členským štátom mimo eurozóny?</PARA></CONTENT></QUEST>