<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000009">O-000009/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="38420">Cristian Silviu Buşoi</PERSON>, <PERSON ID="96873">Jürgen Creutzmann</PERSON>, <PERSON ID="28266">Sophia in 't Veld</PERSON>, <PERSON ID="28244">Wolf Klinz</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="28223">Andreas Schwab</PERSON>, <PERSON ID="4275">Hans-Peter Mayer</PERSON>, <PERSON ID="96674">Anna Maria Corazza Bildt</PERSON>, <PERSON ID="28275">Małgorzata Handzlik</PERSON>, <PERSON ID="96884">Philippe Juvin</PERSON>, <PERSON ID="1913">Evelyne Gebhardt</PERSON>, <PERSON ID="4294">Heide Rühle</PERSON></TI-AUTHOR></TI><OBJECT OBJID="OBJ000009">Vec: Zvláštna krízová maloobchodná daň v Maďarsku</OBJECT><CONTENT><PARA>Maďarská vláda prijala 18. októbra 2010 zvláštnu krízovú daň v oblasti maloobchodu, ktorá sa svojou štruktúrou negatívne dotýka zahraničných spoločností a mohla by ohrozovať slobodu usadiť a tiež predstavovať nedovolenú štátnu pomoc.</PARA><PARA>Daň svojou štruktúrou de facto zaťažuje zahraničné maloobchodné spoločnosti výrazným finančným bremenom, ktoré sa ich maďarských konkurentov, ktorí fungujú formou franšízingových sietí, netýka, keďže nedochádza k sumarizácii ich obratu v sieti. Najvyššia sadzba dane sa tak týka iba zahraničných spoločností, a porušuje preto právne predpisy EÚ, keďže sa pri nej robia rozdiely medzi rôznymi obchodnými modelmi. Selektívna povaha tejto dane má výrazne väčší vplyv na veľké zahraničné spoločnosti, vytvárajú sa ňou nerovnaké podmienky pre zahraničné a domáce spoločnosti na trhu, a bolo by ju preto možné považovať za porušenie pravidiel týkajúcich sa štátnej pomoci.</PARA><PARA>Po viac ako roku od zavedenia zvláštnej krízovej dane je situácia pre zahraničných maloobchodníkov v Maďarsku, ktorí platia vysokú diskriminačnú daň, stále rovnaká. Vzhľadom na to by Komisia ako strážkyňa zmlúv mala v čase, keď je dodržiavanie pravidiel vnútorného trhu dôležitejšie ako inokedy, skoncovať s týmito protekcionistickými opatreniami, ako žiadal Parlament vo svojom uznesení z 5. júla 2011 o efektívnejšom a spravodlivejším obchodno-distribučnom trhu (P7_TA (2011) 0307).</PARA><PARA>1.  Považuje Komisia túto daň za porušenie právnych predpisov EÚ a za prípad rozdielneho prístupu k rôznym obchodným modelom a ak áno, aké kroky proti tomu podnikla?</PARA><PARA>2.  Dostala Komisia od maďarských úradov nejaké ďalšie informácie, ktoré sú potrebné pre vyhodnotenie zlučiteľnosti tejto zvláštnej maloobchodnej dane s právnymi predpismi EÚ?</PARA><PARA>3.  Bude sa Komisia touto daňou ďalej zaoberať so zreteľom na ustanovenia o štátnej pomoci, aby došlo k náprave súčasnej výraznej konkurenčnej nerovnováhy?</PARA><PARA>4.  Aké ďalšie opatrenia plánuje Komisia prijať? Môže Komisia poskytnúť aj presný harmonogram tohto vyšetrovania?</PARA></CONTENT></QUEST>