<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0010">O-0010/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1926">Karin Riis-Jørgensen</PERSON> a <PERSON ID="4541">Elizabeth Lynne</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0010">Vec: Činnosť EÚ proti obchodovaniu s ľuďmi a založenie dňa boja proti obchodovaniu s ľuďmi</OBJECT><CONTENT><PARA>Boj proti obchodovaniu s ľuďmi je právom jednou z priorít EÚ, podniknutý bol rad krokov zameraných na boj proti tomuto fenoménu. Smernica Rady 2004/81/ES<FNREF/> o povoleniach na trvalý pobyt obetiam obchodovania s ľuďmi a rámcové rozhodnutie Rady 2002/629/SW<FNREF/> o boji proti obchodovaniu s ľuďmi patria spoločne s programom Daphne medzi hlavné nástroje a opatrenia proti nelegálnemu prisťahovalectvu a organizovanému zločinu.</PARA><PARA>Môže Rada uviesť, ktoré členské štáty už plnia ustanovenia smernice Rady 2004/81/ES o povoleniach na trvalý pobyt obetiam obchodovania s ľuďmi a ako (dĺžka pobytu, podmienky získania atď.)?</PARA><PARA>Rámcové rozhodnutie Rady 2002/629/SW o boji proti obchodovaniu s ľuďmi stanovuje, že členské štáty budú uplatňovať tento akt od 1.8.2004 a Rada vypracuje hodnotiacu správu o opatreniach prijatých členskými štátmi pred 1.8.2005. Uplatňuje už Rada tieto ustanovenia? Ak nie, prečo? Ktoré členské štáty ich už uplatňujú a ako? Ktoré nie a prečo?</PARA><PARA>Prijme EÚ opatrenia na zabezpečenie toho, aby Dohovor Rady Európy o činnosti proti obchodovaniu s ľuďmi a deklaráciu OSN o tej istej veci ratifikovali všetky členské štáty?</PARA><PARA>Vo svojej nedávno prijatej správe o obchodovaní s ľuďmi navrhol EP založiť deň boja proti obchodovaniu s ľuďmi so zámerom zvyšovať povedomie pokiaľ ide o túto otázku a vytvoriť bezplatné telefónne linky pomoci. Súhlasí Rada so začatím tejto iniciatívy tento rok?</PARA><PARA>EP takisto požiadal o zhromažďovanie údajov o obchodovaní s ľuďmi. Aké iniciatívy uskutoční Rada v tejto oblasti? Súhlasí s podporením návrhu nariadenia o štatistikách Spoločenstva o obchodovaní s ľuďmi, alebo s rozšírením platnosti nariadenia Spoločenstva o prisťahovalectve a medzinárodnej ochrane aj na obchodovanie s ľuďmi?</PARA><PARA>Akým spôsobom chce Rada zabezpečiť, aby sa Eurojust a Europol aktívnejšie zapojili do boja proti obchodovaniu s ľuďmi a zlepšiť ochranu na národnej úrovni?</PARA><FN FNID="FN33">  Ú. v. L 261 z 6.8.2004, s. 19.</FN><FN FNID="FN34">  Ú. v. L 203 z 1.8.2002, s. 1.</FN></CONTENT></QUEST>