<QUEST><TI><TI-INTRO>ÚSTNA OTÁZKA <QREF QID="H-2010-0110">H-0110/10</QREF></TI-INTRO><TI-SESSION>pre hodinu otázok na schôdzi v marci 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="99419">Charalampos Angourakis</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0110">Vec: Privatizácia lodeníc v Skaramange.</OBJECT><CONTENT><PARA>Privatizácia lodeníc v Skaramange, ktorú nariadili po sebe nasledujúce grécke vlády, mala pre pracovníkov neblahé následky, zrušili sa stovky pracovných miest. Spoločnosť „Thyssen Krupp”, vlastník lodeníc, ich dnes predáva po tom, čo dostala za konštrukciu ponoriek tri miliardy eur a vypovedala zmluvy s gréckym štátom, a tieto ponorky nedodala. Lodenice sa rozdelili a zriadila sa iná spoločnosť, ktorá sa zaoberá prevádzkovým materiálom. Už takmer desať mesiacov nedostalo 160 zamestnancov týchto lodeníc mzdu. V tlači sa píše o stovkách ďalších prepustených, ako aj o dohadovaní sa o vlastníctvo lodeníc nielen medzi nadnárodnými spoločnosťami, ale aj s vládou s cieľom, aby vláda novým majiteľom poskytla niekoľko miliárd eur v rámci zbrojných programov na roky 2010 – 2011.</PARA><PARA>Domnieva sa Komisia, že liberalizácia trhu a uplatňovanie pravidiel hospodárskej súťaže v lodnom priemysle, o ktorých rozhodli Európska únia a národné vlády, viedli v Grécku, ktoré je námornou krajinou <I>par excellence</I>, k znevažovaniu tohto sektora, k znižovaniu zamestnanosti a k porušovaniu práv pracujúcich preto, aby sa monopolistickým skupinám umožnilo dosahovať zisky?</PARA></CONTENT></QUEST>