<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000031">O-000031/2012</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96736">Jan Philipp Albrecht</PERSON>, <PERSON ID="96815">Judith Sargentini</PERSON>, <PERSON ID="28409">Raül Romeva i Rueda</PERSON>, <PERSON ID="96734">Franziska Keller</PERSON>, <PERSON ID="4531">Jean Lambert</PERSON>, <PERSON ID="4385">Hélène Flautre</PERSON>, <PERSON ID="96821">Rui Tavares</PERSON>, <PERSON ID="96728">Barbara Lochbihler</PERSON>, <PERSON ID="28619">Tatjana Ždanoka</PERSON>, <PERSON ID="97017">Ulrike Lunacek</PERSON>, <PERSON ID="96738">Sandrine Bélier</PERSON>, <PERSON ID="96758">Gerald Häfner</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000031">Vec: Pristúpenie EÚ k Európskemu dohovoru o ochrane ľudských práv a reforma Európskeho súdu pre ľudské práva</OBJECT><CONTENT><PARA>Európsky dohovor o ľudských právach (EDĽP) je najpokrokovejším mechanizmom na svete v oblasti ľudských práv, ktorý poskytuje možnosť jednotlivcom, aby podali podnet na Európsky súd pre ľudské práva týkajúci sa vlád, ktoré porušujú ľudské práva. EÚ prikladala EĽDP vždy veľký význam, o čom svedčí aj skutočnosť, že vstup štátu do EÚ je podmienený členstvom daného štátu v Rade Európy a pristúpením k EĽDP. Právny záväzok, aby EÚ pristúpila k EĽDP je zakotvený v článku 6 Zmluvy o EÚ. V súvislosti s touto povinnosťou je znepokojujúce, že pristúpenie sa v súčasnej dobe odkladá kvôli politickým námietkam Veľkej Británie a Francúzka. Zástupcovia 47-členného parlamentného zhromaždenia Rady Európy a Európsky parlament dňa 25. januára 2012 naliehavo vyzvali vlády jednotlivých štátov, predovšetkým Veľkú Britániu a Francúzsko, aby nebránili EÚ v snahe podpísať EĽDP. V rovnakom čase vláda Veľkej Británie, ktorá momentálne predsedá Rade Európy, oznámila, že sa bude zameriavať na ďalšie reformy EĽDP. Predseda Európskeho súdu pre ľudské práva podčiarkol, že vnútroštátne subjekty sú zodpovedné za zabezpečenie uplatňovania rozsudkov a parlamentné zhromaždenie Rady Európy uviedlo, že s cieľom zabezpečiť účinnosť Európskeho súdu pre ľudské práva musia štáty riešiť štrukturálne a systémové problémy, a tým posilňovať Európsky súd pre ľudské práva.</PARA><PARA>V tejto súvislosti je tiež potrebné pripomenúť, že odkladaním prístupu EÚ k EĽDP vlády jednotlivých štátov porušujú zásadu lojálnej spolupráce podľa článku 4 odseku 3 ZEÚ, na základe ktorej si Únia a členské štáty v plnej miere vzájomne pomáhajú pri vykonávaní úloh, ktoré vyplývajú zo zmlúv. Okrem toho zmluva ukladá povinnosť členským štátom, aby pomáhali Únii pri plnení jej úloh a neprijímali žiadne opatrenia, ktoré by mohli ohroziť dosiahnutie cieľov Únie.</PARA><PARA>- Aká je pozícia Rady v súvislosti so snahou členských štátov brániť pristúpeniu k EĽDP vzhľadom na zásadu lojálnej spolupráce podľa článku 4 ZEÚ?</PARA><PARA>- Aké kroky podnikne Rada, aby posilnila uplatňovanie rozsudkov na vnútroštátnej úrovni a znížila vysoký počet opakovaných žalôb, ktoré sú predkladané Európskemu súdu pre ľudské práva, čo je nutným predpokladom pre akékoľvek ďalšie konkrétne kroky smerom k dosiahnutiu dohody o reforme súdu?</PARA><PARA>- Aké sú návrhy a pozície EÚ a jej členských štátov v orgánoch Rady Európy a vo vzťahu k nim pokiaľ ide o pristúpenie k EDĽP a jej reformu? Majú členské štáty a EÚ rovnaký postoj, ktorý sa zakladá na článkoch 2 a 6 ZEÚ? Aký je predpokladaný časový harmonogram v súvislosti s pristúpením k EDĽP?</PARA></CONTENT></QUEST>