<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000228">O-000228/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28314">Anneli Jäätteenmäki</PERSON>, <PERSON ID="23691">Jelko Kacin</PERSON>, <PERSON ID="96945">Marietje Schaake</PERSON>, Baroness <PERSON ID="4529">Sarah Ludford</PERSON>, <PERSON ID="97019">Ivo Vajgl</PERSON>, <PERSON ID="840">Charles Goerens</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000228">Vec: Zmluva o obchode so zbraňami</OBJECT><CONTENT><PARA>Členské štáty EÚ sú významnými vývozcami zbraní. Sedem z desiatich najväčších vývozcov zbraní na svete pochádza z EÚ. V posledných rokoch mnohé krajiny EÚ vyvážali zbrane a vojenské technológie do krajín severnej Afriky a Blízkeho východu (vrátane Líbye, Egypta, Tuniska, Jemenu a Bahrajnu), pričom Taliansko a Francúzsko vyvážali zbrane do Líbye ešte v roku 2010.</PARA><PARA>Pre transfery zbraní neexistujú celosvetové normy. V rámci OSN prebieha proces prípravy celosvetovej zmluvy o obchode so zbraňami a v roku 2012 OSN usporiada konferenciu na túto tému. Pracovná skupina pre prípravu zmluvy a organizáciu konferencie bola vytvorená v lete minulého roku. Doteraz sa stretla dvakrát a zasadne opäť v júli tohto roku.</PARA><PARA>Korupcia v odvetví bezpečnosti a obrany, a najmä v oblasti obchodu so zbraňami, je veľký a zložitý problém, ktorý si vyžaduje viac pozornosti. Spoločná pozícia EÚ o kontrole vývozu vojenskej techniky a materiálu (2008) neobsahuje ustanovenia o korupcii.</PARA><PARA>1.  Aké sú priority EÚ v súvislosti s celosvetovou zmluvou o obchode so zbraňami?</PARA><PARA>2.  Ako EÚ zabezpečí v celosvetovej zmluve o obchode so zbraňami dostatočné kritériá pre korupciu? Aké referenčné hodnoty EÚ uplatní?</PARA><PARA>3.  Vypracuje ESVČ/Komisia spoločnú pozíciu EÚ ku korupcii v obchode so zbraňami, respektíve prebiehajú v tomto smere nejaké prípravy?</PARA></CONTENT></QUEST>