<AQE.QER><ANSWER AID="AE-009543-11" QIDREFS=""><HEAD.A><TI3><P.WQ>Odpoveď pána Rehna v mene Komisie</P.WQ></TI3><P.WQ><DATE.WQ DATE.DOC="">(7. decembra 2011)</DATE.WQ></P.WQ></HEAD.A><CONTENTS CTNID="AC-E-009543-11"><P>V Grécku a v rámci programu hospodárskeho ozdravenia Grécka sa grécke orgány zaviazali k všeobecnému cieľu zlepšenia efektívnosti nákladov a efektívnosti ich systému zdravotníctva a pritom k udržaniu prístupu všetkých ľudí k zdravotnej starostlivosti, ako sa výslovne uvádza v programe. </P><P>Cieľom opatrení dohodnutých v memorande o porozumení je obmedziť rozšírený neporiadok a korupciu, ktoré orgány pozorujú a kritizujú, zvýšiť produktivitu a zlepšiť využitie rozsiahlej kapacity a kvalifikovaných zamestnancov a zaručiť lepšie a racionálnejšie využitie služieb v súlade s ostatnými členskými štátmi EÚ. </P><P>Vychádza sa pritom z posúdení zo strany medzinárodných organizácií, ako sú OECD a WHO (Európske stredisko pre pozorovanie systémov zdravotnej starostlivosti), z akademických publikácií a spoločných posúdení vypracovaných Komisiou a Radou vrátane nedávnej správy Komisie, Európskeho parlamentu a Rady o systémoch zdravotnej starostlivosti a predchádzajúcich spoločných správ Komisie a Výboru pre sociálnu ochranu týkajúcich sa sociálnej ochrany a sociálneho začlenenia. Tieto dokumenty sa zaoberajú veľmi dlhým zoznamom problémových oblastí gréckeho systému zdravotnej starostlivosti. </P><P>Opatrenia v rámci Memoranda o porozumení začínajú riešiť niektoré z uvedených problémových otázok a pritom prispievajú k zlepšeniu dostupnosti pre pacientov. K takýmto opatreniam patrí (patria) zníženie cien farmaceutických výrobkov, jednodenných hospitalizácií, zdokonalenie monitorovania a bezpečnosti pacientov, zlepšenie zlučovania rizík spojením fondov sociálneho zabezpečenia, výnimky zo systému doplatkov pre osoby odkázané na sociálnu pomoc, osoby s chronickými ochoreniami alebo s niektorými špecifickými chorobami, napr. HIV/AIDS, pre zdravotne postihnuté osoby, pre politických utečencov a žiadateľov o azyl. Komisia bude sledovať vykonávanie týchto stratégií prostredníctvom pravidelných kontrol.</P><P>Pokiaľ ide o špecifický bod znižovania výdavkov v sektore zdravotníctva, Komisia si nie je vedomá znižovania výdavkov vo veľmi špecifických oblastiach a neuskutočňujú sa úhrnnejšie výdavky, ktoré by podporili tvrdenie o uvedených výrazných znižovaniach výdavkov pre sektor zdravotníctva ako celok. Napokon verejné výdavky na farmaceutické výrobky na úrovni 1,6 % HDP zostávajú výrazne vyššie ako výdavky virtuálne vo všetkých krajinách EÚ a celkové verejné výdavky na oblasť zdravia zostávajú v pomere k HDP (6 %) i naďalej pomerne stabilné. </P></CONTENTS></ANSWER></AQE.QER>