<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000322">O-000322/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96694">Rolandas Paksas</PERSON>, <PERSON ID="96693">Juozas Imbrasas</PERSON><BRK/>v mene skupiny <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000322">Vec: Program Inteligentná energia pre Európu II a viacročný finančný rámec</OBJECT><CONTENT><PARA>Úspech európskej energetickej politiky závisí od aktívneho vedeckého výskumu v oblasti vývoja nových konkurencieschopných a udržateľných technológií a od lepšieho využívania súčasných technológií. S cieľom podporiť využívanie súčasných udržateľných energetických riešení a odstrániť všetky prekážky netechnickej povahy v oblasti obnoviteľných zdrojov energie a energetickej efektívnosti (napríklad nedostatok informácií, kompetencií a finančných prostriedkov v konkrétnych oblastiach) vypracovala Európska únia viacročný program Inteligentná energia pre Európu II, ktorý sa v súčasnosti uskutočňuje.</PARA><PARA>Tento program, ktorý sa sústreďuje na zvyšovanie povedomia, rozvoj kapacít a kompetencií a na podporu vykonávania politík je krokom správnym smerom a je veľmi dôležité, aby sa mu podarilo získať najrozličnejšie verejné, súkromné a mimovládne subjekty vrátane MSP.</PARA><PARA>Vzhľadom na potrebu pokračovať v programoch udržateľnej energetiky v Európe aké priority, zlepšenia a finančné prostriedky chce Komisia navrhnúť pre program, ktorý bude nasledovať po programe Inteligentná energia pre Európu II po roku 2013?</PARA><PARA>Aké opatrenia má Komisia v úmysle prijať, aby zaistila ešte vyššiu účasť MSP?</PARA><PARA>Ako chce Komisia zabezpečiť ešte lepšiu zlučiteľnosť a súlad tohto budúceho programu s ostatnými iniciatívami Únie?</PARA></CONTENT></QUEST>