<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000261">O-000261/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4538">Malcolm Harbour</PERSON>, <PERSON ID="28223">Andreas Schwab</PERSON>, <PERSON ID="1913">Evelyne Gebhardt</PERSON>, <PERSON ID="96873">Jürgen Creutzmann</PERSON>, <PERSON ID="4294">Heide Rühle</PERSON>, <PERSON ID="23788">Adam Bielan</PERSON>, <PERSON ID="96748">Cornelis de Jong</PERSON><BRK/>v mene <COMMITTEE COMMID="2867">Výboru pre vnútorný trh a ochranu spotrebiteľa</COMMITTEE></TI-AUTHOR></TI><OBJECT OBJID="OBJ000261">Vec: Otvorený internet a neutralita siete v Európe</OBJECT><CONTENT><PARA>Dňa 19. apríla 2011 prijala Komisia oznámenie o neutralite siete (COM(2011)0222). V oznámení sa jasne uvádza, že s ochranou spotrebiteľov súvisia mnohé otázky, ako sú transparentnosť a kvalita služieb, a tiež právo zmeniť operátora. Je dôležité pripomenúť, že treba zachovať otvorenosť internetu a zároveň zabezpečiť, aby aj naďalej poskytoval kvalitné služby v takom rámci, ktorý presadzuje a dodržiava základné práva, ako sú práva duševného vlastníctva, sloboda prejavu a sloboda podnikania. </PARA><PARA>Nezamýšľa Komisia uverejniť ďalšie usmernenia o práve zmeniť operátora, ktorým by sa spotrebiteľom umožnilo zvoliť si takého operátora, ktorý najviac vyhovuje ich potrebám a želaniam? Ak áno, zamerajú sa usmernenia aj na potrebu poskytovať jasné a podstatné informácie umožňujúce spotrebiteľom uskutočniť informovaný výber, najmä pokiaľ ide o skutočnú rýchlosť pripojenia, kvalitu služieb a riadenie prevádzky, konkrétne postupy blokovania, spomaľovania či iné komerčné praktiky s rovnocennými účinkami predovšetkým na mobilný internet?</PARA><PARA>Nedomnieva sa Komisia, že regulačné orgány jednotlivých štátov by mali uplatňovať ustanovenia článku 22 ods. 3 smernice o univerzálnych službách a stanoviť primerané minimálne požiadavky na kvalitu služieb všade tam, kde hrozí riziko poklesu kvality služieb a narúšania alebo spomaľovania prevádzky siete? V tejto súvislosti sa tiež pýtame, či Komisia sleduje, či členské štáty dodržiavajú podmienky obmedzujúce prístup k službám a aplikáciám a/alebo ich využívaniu v súlade s právom Spoločenstva, ako sa požaduje v právnom rámci pre telekomunikačné služby? </PARA></CONTENT></QUEST>