<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0136">O-0136/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28171">Emine Bozkurt</PERSON>, <PERSON ID="96670">Louis Michel</PERSON> a <PERSON ID="96860">Michèle Striffler</PERSON> v mene <COMMITTEE COMMID="2875">Výboru pre občianske slobody, spravodlivosť a vnútorné veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0136">Vec: Reštriktívne opatrenia</OBJECT><CONTENT><PARA>Počas schôdze LIBE konanej 5. novembra v kontexte prvej výmeny názorov o návrhoch Komisie týkajúcich sa reštriktívnych opatrení<FNREF FNIDREF="FN1"/> Komisia a zástupcovia švédskeho predsedníctva vyhlásili, že po nadobudnutí platnosti Lisabonskej zmluvy budú tieto návrhy založené na článku 215 Zmluvy o fungovaní Európskej únie (ZFEÚ) (Hlava IV: Reštriktívne opatrenia, piata časť: vonkajšia činnosť Únie).</PARA><PARA>Malo by sa pripomenúť, že po nadobudnutí platnosti Lisabonskej zmluvy budú opatrenia ovplyvňujúce práva jednotlivcov buď posudzované bez účasti Európskeho parlamentu (článok 215 ZFEÚ) alebo v rámci spolurozhodovania (článok 75 ZFEÚ). Tento odlišný prístup je veľmi zvláštny, keďže Európsky parlament je síce zodpovedný za trestné veci a najmä za predchádzanie a boj proti teroristickým činom, ale môže byť vyňatý z prijímania niektorých záväzných protiteroristických opatrení uplatniteľných na území EÚ (aj v prípade, ak pochádzajú zvonka EÚ).</PARA><PARA>Vzhľadom na tieto skutočnosti a na súčasné ustanovenia Zmluvy a ustanovenia Lisabonskej zmluvy žiadame Komisiu o presnejšiu odpoveď na tieto otázky: <BRK/></PARA><PARA>Môže Komisia poskytnúť podrobnejšie   informácie o zlepšeniach, pokiaľ ide o základné práva, v práci výborov   pre sankcie OSN? <BRK/></PARA><PARA>Článok 215 ZFEÚ pôsobí   ako výnimka zo všeobecných pravidiel ustanovených v článku 75 ZFEÚ, podľa   ktorého je Európsky parlament spoluzákonodarcom<FNREF FNIDREF="FN2"/> „ak je to potrebné   na dosiahnutie cieľov uvedených v článku 67 v súvislosti s predchádzaním   a bojom proti terorizmu a súvisiacimi činnosťami“. Ako by sa malo   pristupovať k tejto výnimke? Mohlo by sa uvažovať o dvojakom právnom základe   (články 215 a 75 ZFEÚ) v prípadoch, ak ide o práva jednotlivca a protiteroristické   politiky, čím by sa stal tento proces rozhodovania demokratickejší?  <BRK/></PARA><PARA>V prípade návrhov týkajúcich   sa Zimbabwe a Somálska, v ktorých nie je podľa článku 215 ZFEÚ povinné   konzultovať s Európskym parlamentom, mohlo by sa aspoň uvažovať o nepovinnej   konzultácii s Parlamentom (v súlade so Stuttgartským vyhlásením Európskej   rady o Európskej únii z 19. júna 1983, podľa ktorého sa predpokladala   takáto nepovinná konzultácia v medzinárodných otázkach aj v prípadoch,   ak nie je ustanovená v zmluvách) ?</PARA><FN FNID="FN1">  KOM(2009)0395, KOM(2009)0393, KOM(2009)0187 a dokument Rady 12883/2009.</FN><FN FNID="FN2">  Európsky parlament a Rada vymedzia rámec pre administratívne opatrenia týkajúce sa pohybu kapitálu a platieb, ako napr. zmrazenie finančných prostriedkov, finančných aktív alebo hospodárskych výnosov, ktoré sú vo vlastníctve alebo v držbe fyzických alebo právnických osôb, skupín alebo neštátnych subjektov.</FN></CONTENT></QUEST>