<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000198">O-000198/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1913">Evelyne Gebhardt</PERSON>, <PERSON ID="96718">Olga Sehnalová</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000198">Vec: Rozdiely v kvalite výrobkov rovnakej značky a rovnakého balenia</OBJECT><CONTENT><PARA>V médiách boli zverejnené výsledky rôznych prieskumov, ktoré upozornili na špecifickú otázku týkajúcu sa kvality výrobkov.</PARA><PARA>Ide o množstvo prípadov rozdielnej kvality výrobkov rovnakej značky a rovnakého balenia, ktoré sa dodávajú na jednotný trh: výrobky vyššej kvality smerujú na trhy západnej Európy, výrobky nižšej kvality na trhy strednej a východnej Európy.</PARA><PARA>Otázka sa netýka len kvality a bezpečnosti takýchto výrobkov, ale predstavuje aj vážnu diskrimináciu európskych spotrebiteľov, pretože porušuje platné právne predpisy EÚ, podľa ktorých predajca pri predaji výrobkov alebo poskytovaní služieb nesmie diskriminovať spotrebiteľov.</PARA><PARA>Táto skutočnosť sa môže klasifikovať ako diskriminácia, keďže spotrebitelia v jednotlivých členských štátoch nemajú pri kúpe výrobkov rovnakej značky a rovnakého balenia prístup k rovnakej kvalite, akú majú výrobky, ktoré sa dodávajú inde na vnútornom trhu: v praxi majú spotrebitelia určitých členských štátov prístup len k výrobkom nižšej kvality.</PARA><PARA>Podľa spravodlivých obchodných postupov by sa mali výrobky nižšej kvality predávať za nižšie ceny a kvalita a zloženie výrobkov by sa mali jasne označovať.</PARA><PARA>Vyzývame Komisiu, aby vykonala zmysluplné prešetrenie tejto otázky, pričom vezme do úvahy ciele v oblasti ochrany spotrebiteľa a práva spotrebiteľa v súvislosti s kvalitou a bezpečnosťou výrobkov.</PARA><PARA>Súhlasí Komisia s tým, že takéto postupy sú vážnym porušením pravidiel vnútorného trhu a ochrany spotrebiteľa?</PARA><PARA>Aké kroky a opatrenia plánuje v tejto súvislosti Komisia prijať?</PARA></CONTENT></QUEST>