<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000020">O-000020/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="2224">Klaus-Heiner Lehne</PERSON><BRK/>v mene <COMMITTEE COMMID="2874">Výboru pre právne veci</COMMITTEE></TI-AUTHOR></TI><OBJECT OBJID="OBJ000020">Vec: Návrh smernice o kolektívnej správe práv</OBJECT><CONTENT><PARA>Už od polovice deväťdesiatych rokov Komisia konzultuje o otázke správy práv a odvtedy už uverejnila mnoho dokumentov, oznámení a návrhov, ktoré sa zaoberali touto otázkou a po ktorých nasledovali verejné konzultácie (okrem iného v roku 2004, 2007, 2009 a 2011).</PARA><PARA>Parlament už požiadal o rámec Spoločenstva pre spoločnosti kolektívnej správy v oblasti autorských práv a príbuzných práv, konkrétne vo svojom uznesení z 15. januára 2004, potom v uznesení z 13. marca 2007 o odporúčaní Komisie z 18. októbra 2005 o kolektívnej cezhraničnej správe autorských práv a s nimi súvisiacich práv na oprávnené online hudobné služby a uznesení z 25. septembra 2008 o kolektívnej cezhraničnej správe autorských práv a s nimi súvisiacich práv na oprávnené online hudobné služby. V tomto volebnom období Parlament zopakoval svoju výzvu okrem iného v uznesení z 12. mája 2011 o uvoľnení potenciálu kultúrneho a kreatívneho priemyslu a z 22. septembra 2010 o presadzovaní práv duševného vlastníctva na vnútornom trhu.</PARA><PARA>Komisia vo svojich dokumentoch a v pracovnom programe opakovane oznámila, že ako strategickú iniciatívu chce prijať návrh na vytvorenie právneho rámca kolektívnej správy autorských práv, ktorý by umožňoval poskytovanie licencií pre viacero území a pre celú Európu. Vo svojej stratégii ochrany práv duševného vlastníctva na rok 2011 Komisia prisľúbila predložiť návrhy v roku 2011. V oznámení o ročnom prieskume rastu na rok 2012 Komisia nedávno oznámila, že v prvom štvrťroku 2012 bude predložený „zrýchlený” návrh do budúcnosti a že Parlament a Rada dospejú k dohode do konca roka 2012.</PARA><PARA>Výbor pre právne veci už diskutoval o potrebe kolektívnej správy práv pri viacerých príležitostiach, okrem iného v kontexte štrukturálneho dialógu s Komisiou a v rámci pracovnej skupiny pre autorské práva.</PARA><PARA>K akému dátumu sa predpokladá, že Komisia predloží legislatívne návrhy kolektívnej správy práv a v akom rozsahu? </PARA></CONTENT></QUEST>