<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0039">O-0039/05</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="31123">Pedro Guerreiro</PERSON>, v mene skupiny <GRPOL GRPOLID="1106">GUE/NGL</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0039">Vec: Integrácia Číny do WTO</OBJECT><CONTENT><PARA>Textilný a odevný priemysel zamestnáva v EÚ 2,7 milióna pracovníkov a sústreďuje sa najmä v znevýhodnených regiónoch. V rámci procesu liberalizácie na medzinárodnej úrovni bolo toto odvetvie vážne poškodené a zaznamenalo stratu stoviek tisícok pracovných miest a podnikov.</PARA><PARA>K zhoršeniu situácie prispela aj liberalizácia medzinárodného obchodu s textilom a odevmi, súvisiaca so skončením platnosti Dohody o textile a odevoch k 1. januáru 2005, ako aj integrácia Číny do WTO v decembri 2001. Zvýšenie počtu žiadostí o licencie naznačuje mieru rastu dovozu z Číny, čo bude mať škodlivý vplyv na textilný a odevný priemysel.</PARA><PARA>Súhlasí Komisia s tým, že zvýšenie dovozu textilu a odevov z Číny bude mať vážne následky na toto odvetvie v EÚ? Súhlasí s tým, aby sa ihneď uplatnilo osobitné ochranné ustanovenie podľa článku 1 ods. 1 nariadenia ES 138/2003<FNREF/> na stlmenie alebo zamedzenie krízy v tomto odvetví?</PARA><PARA>Zamýšľa predložiť v rámci Spoločenstva program s náležitými finančnými zdrojmi a podpornými opatreniami pre textilný a odevný priemysel, ako Parlament navrhol vo svojom uznesení o budúcnosti tohto odvetvia z 29. januára 2004 (odsek 3)?</PARA><PARA>Nepovažuje vo všeobecnosti za vhodnejšie, aby namiesto trvania na rokovaniach WTO o liberalizácii obchodu v jednom odvetví za druhým, čo vedie k narúšaniu sociálnych práv a zaťažovaniu životného prostredia, zabezpečila, aby obchod viedol k zlepšovaniu sociálnych podmienok a životného prostredia, najmä dodržiavaním štandardov v oblasti sociálnych práv a životného prostredia, ktoré podporujú trvalo udržateľný rozvoj?</PARA><FN FNID="FN10">  Ú. v. L 23, 28.1.2003, str. 1</FN></CONTENT></QUEST>