<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000053">O-000053/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96930">Vital Moreira</PERSON><BRK/>v mene <COMMITTEE COMMID="2859">Výboru pre medzinárodný obchod</COMMITTEE></TI-AUTHOR></TI><OBJECT OBJID="OBJ000053">Vec: Obchodné vzťahy medzi EÚ a Kanadou</OBJECT><CONTENT><PARA>Vzhľadom na to, že Komisia chce do konca roku 2011 ukončiť rokovania o komplexnej hospodárskej a obchodnej dohode medzi EÚ a Kanadou (CETA), môže odpovedať na tieto otázky?</PARA><PARA>1. Keďže rokovania sú v takom pokročilom štádiu, môže Komisia zhodnotiť ofenzívne a defenzívne záujmy EÚ a na základe svojho hodnotenia vplyvu očakávané prínosy a straty v daných sektoroch a sociálno-ekonomické dôsledky pre EÚ vyplývajúce z konečnej dohody?</PARA><PARA>2. Na základe čoho Komisia očakáva, že rokovania o komplexnej hospodárskej a obchodnej dohode medzi EÚ a Kanadou môžu byť ukončené v roku 2011?</PARA><PARA>3. Dosiahlo sa porozumenie v otázke toho, či sa v súvislosti s liberalizáciou služieb zaujme prístup kladného zoznamu alebo záporného zoznamu tovaru? Existuje dohoda o vymedzení a ochrane služieb všeobecného záujmu a aká je perspektíva, že Kanada otvorí subfederálne trhy verejného obstarávania?</PARA><PARA>4. Existujú medzi EÚ a Kanadou podstatné rozdiely v sanitárnych a fytosanitárnych (SPS) normách, ktoré by mohli negatívne ovplyvniť odvetvie poľnohospodárstva v EÚ?</PARA><PARA>5. Môže Komisia zaručiť, že v konečnej dohode bude uvedená kapitola o trvalo udržateľnom rozvoji v súlade s požiadavkami Parlamentu a môže informovať Parlament o environmentálnych normách v Kanade a ich zlučiteľnosti s normami EÚ?</PARA><PARA>6. Aký vplyv majú ustanovenia o regulačnej spolupráci, čo sa týka legislatívnych iniciatív na oboch stranách?</PARA><PARA>7. Môže Komisia vysvetliť, prečo s predložením návrhu mandátu na rokovania o investíciách Rade nepočkala, kým Parlament prijme svoju správu o budúcej investičnej politike EÚ? Môže objasniť svoje zámery, čo sa týka obsahu aj časového rámca rokovaní o investíciách a môže zaručiť, že potenciálny mechanizmus urovnávania sporov medzi investormi a štátom nebude blokovať budúce právne predpisy v citlivých oblastiach politiky?</PARA><PARA>8. Bol prerokovaný vplyv ťažby ropných pieskov na životné prostredie a zohľadnený v rokovaniach a najmä je Komisia toho názoru, že smernica o kvalite palív (98/70/ES) bude spadať pod požiadavky regulačnej spolupráce v rámci komplexnej hospodárskej a obchodnej dohody medzi EÚ a Kanadou?</PARA><PARA>9. Ovplyvní rokovania žiadosť Kanady adresovaná Svetovej obchodnej organizácii o zriadenie oficiálnej skupiny na riešenie sporov, ktorá má posúdiť zákaz EÚ týkajúci sa výrobkov z tuleňov, a ak áno, akým spôsobom?</PARA></CONTENT></QUEST>