<QUEST VERSION="2"><TI><TI-INTRO>Otázka na hodinu otázok <QREF QID="H-2011-000055">H-000055/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: februára 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="4271">Elisabeth Jeggle</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000055">Vec: Dohoda o voľnom obchode medzi Európskou úniou a združením Mercosur</OBJECT><CONTENT><PARA>Parlament 21. októbra 2010 vyzval, aby bol dovoz poľnohospodárskych výrobkov do EÚ povolený len, ak boli vyrobené spôsobom, ktorý je v súlade s európskou ochranou spotrebiteľa, dobrých životných podmienok zvierat a ochranou životného prostredia, ako aj s minimálnymi sociálnymi štandardami. Vykonala Komisia základné hodnotenie vplyvu, pokiaľ ide o dodržiavanie dohody o voľnom obchode? Aké sú výsledky tohto hodnotenia? V akom štádiu sa nachádzajú rokovania a aké ústupky hodlá Komisia urobiť v odvetví poľnohospodárstva?</PARA><PARA>Európske odvetvia banánov, cukru a hovädziny sú osobitne vystavené konkurencii krajín skupiny Mercosur. Aké kroky prijíma Komisia s cieľom posilniť záujmy európskych poľnohospodárov v týchto oblastiach a zabezpečiť, že dovoz spracovaných a poľnohospodárskych výrobkov bude v súlade s normami EÚ? Má Komisia v úmysle posilniť súčasný systém zdravotných kontrol dovozu a rozšíriť ich s cieľom vykonávať pravidelné kontroly v krajinách pôvodu?</PARA></CONTENT></QUEST>