<QUEST><TI><TI-INTRO>ÚSTNA OTÁZKA <QREF QID="H-2010-0034">H-0034/10</QREF></TI-INTRO><TI-SESSION>pre hodinu otázok na schôdzi v februári 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96955">Catherine Bearder</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0034">Vec: Obchodovanie s deťmi z Haiti a ich adopcia v Európe</OBJECT><CONTENT><PARA>Nedávne zemetrasenie na Haiti zničilo už státisíce životov, no pre nespočetné množstvo osirotených a nezvestných detí sa najväčšie hrôzy ešte zrejme len začnú. Organizácia UNICEF uverejnila niekoľko správ o deťoch, ktoré boli vyvezené z Haiti bez uplatnenia riadneho postupu a náležitej dokumentácie.</PARA><PARA>Aké kroky podniká Komisia na to, aby zabezpečila, že žiadne z týchto detí nebude prepašované do Európy alebo prevezené cez európske hranice a že v prípade detí, ktoré sú adoptované v Európe, sa budú uplatňovať bežné bezpečnostné postupy?</PARA><PARA>Akými opatreniami podporujú európske služby pôsobiace na Haiti haitskú vládu pri posilňovaní dohľadu na výstupných miestach, aby sa zabránilo nezákonnému vyvážaniu detí z Haiti?</PARA><PARA>Niekoľko krajín EÚ už urýchlilo legálny vstup oprávnených sirôt z Haiti na svoje územie. Aké kroky podnikla Komisia v záujme prijatia spoločného stanoviska EÚ k otázke zrýchlenej adopcie detí z Haiti a s cieľom zabrániť vyvážaniu detí, ktorých situácia zatiaľ nebola riadne posúdená, do Európy?</PARA></CONTENT></QUEST>