<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000070">O-000070/2012</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96882">Elisabeth Köstinger</PERSON>, <PERSON ID="96787">Herbert Dorfmann</PERSON>, <PERSON ID="28228">Albert Deß</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="28311">Luis Manuel Capoulas Santos</PERSON>, <PERSON ID="96891">Paolo De Castro</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="1318">James Nicholson</PERSON><BRK/>v mene skupiny <GRPOL GRPOLID="2969">ECR</GRPOL></TI-AUTHOR><TI-AUTHOR><PERSON ID="96959">George Lyon</PERSON>, <PERSON ID="4270">Marit Paulsen</PERSON>, <PERSON ID="28114">Liam Aylward</PERSON>, <PERSON ID="96875">Britta Reimers</PERSON>, <PERSON ID="28116">Marian Harkin</PERSON>, <PERSON ID="97131">Giommaria Uggias</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000070">Vec: Vymedzenie znevýhodnených oblastí v kontexte reformy SPP</OBJECT><CONTENT><PARA>Komisia vo svojom oznámení z apríla 2009 s názvom Smerom k lepšiemu zameraniu pomoci poľnohospodárom v oblastiach so znevýhodnenými prírodnými podmienkami uviedla, že skupina expertov v spolupráci so Spoločným výskumným centrom identifikovala osem kritérií týkajúcich sa pôdy a klímy, ktoré by sa mohli použiť pri určovaní územia so závažnými obmedzeniami poľnohospodárskej výroby. Komisia však uviedla, že na to, aby bolo možné plne pochopiť presný vplyv uplatňovania biofyzikálnych kritérií, je potrebná spolupráca členských štátov prostredníctvom simulácií na základe dostatočne presných údajov o pôde a klíme. Členské štáty boli požiadané, aby do šiestich mesiacov od schválenia oznámenia poskytli mapy oblastí, ktoré by podľa týchto simulácií spĺňali podmienky na získanie platieb pre znevýhodnené oblasti. </PARA><PARA>Parlament vo svojom uznesení z 5. mája 2010 (<ANCHOR ID="1" FAMILY="TA" TYPE="P7-TA" YEAR="2010" NUMBER="0132">P7_TA(2010)0132</ANCHOR>) v odpovedi na oznámenie uviedol, „že konečné stanovisko k zvolenej základnej územnej jednotke, ku kritériám a k hraničným hodnotám navrhovaným Komisiou možno zaujať až vtedy, keď členské štáty vypracujú a predložia podrobné mapy”. </PARA><PARA>Mohla by Rada informovať Parlament o súčasnom stave, pokiaľ ide o prípravu týchto podrobných máp? Kedy poskytnú členské štáty tieto mapy na posúdenie Parlamentu, aby mali obe zákonodarné strany k dispozícii rovnaké základné informácie, ktoré sú pre vykonanie politických rozhodnutí v kontexte reformy SPP ústredné?</PARA></CONTENT></QUEST>