<QUEST><TI><TI-INTRO>ÚSTNA OTÁZKA <QREF QID="H-2009-0372">H-0372/09</QREF></TI-INTRO><TI-SESSION>pre hodinu otázok na schôdzi v novembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="36281">Silvia-Adriana Ţicău</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0372">Vec: Plánované opatrenia, pomocou ktorých chce Komisia zabezpečiť rámec motivujúci spoločnosti k investíciám do výskumu a povzbudiť banky, aby financovali takéto investície</OBJECT><CONTENT><PARA>Rok 2009 je Európskym rokom tvorivosti a inovácií. Cieľom lisabonskej stratégie prijatej v roku 2000 je transformovať európsku ekonomiku do roku 2010 na „najdynamickejšiu a najkonkurencieschopnejšiu ekonomiku založenú na vedomostiach“. Tento dôležitý cieľ sa musí konkretizovať v dvoch ďalších cieľoch: zvýšiť mieru zamestnanosti na trhu práce na najmenej 70 % a zvýšiť objem investícií do výskumu na najmenej 3 % HDP, pričom dve tretiny tejto sumy by mali pochádzať zo súkromného sektora. Rok 2009 žiaľ poznačila hospodárska a finančná kríza, ktorá postihla všetky členské štáty EÚ a v dôsledku ktorej sa obmedzil prístup súkromných spoločností k nástrojom financovania. Objem investícií vo výskume nepresahuje 1,85 % HDP a len päť členských štátov investovalo do výskumu viac ako 2 % HDP. Hospodárska obnova členských štátov bude možná len vtedy, ak sa EÚ podarí zachovať si svoju konkurencieschopnosť. </PARA><PARA>Táto úloha je však podmienená investíciami do výskumu a vzdelávania. Aké opatrenia má v úmysle prijať Komisia na zabezpečenie rámca motivujúceho súkromné spoločnosti k investíciám do výskumu, osobitne do aplikovaného výskumu, a na povzbudenie bánk, aby financovali investície do výskumu a inovácií?</PARA></CONTENT></QUEST>