<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0180">O-0180/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96747">Arnaud Danjean</PERSON>, <PERSON ID="28474">Ioannis Kasoulides</PERSON>, <PERSON ID="1263">Elmar Brok</PERSON>, <PERSON ID="2002">José Ignacio Salafranca Sánchez-Neyra</PERSON>, <PERSON ID="2341">Michael Gahler</PERSON>, <PERSON ID="96788">Krzysztof Lisek</PERSON>, <PERSON ID="97968">Andrey Kovatchev</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0180">Vec: Sahelský región</OBJECT><CONTENT><PARA>Situácia v sahelsko-saharskom pásme sa v posledných rokoch značne zhoršila a predstavuje rastúci bezpečnostný problém pre krajiny v regióne a Európsku úniu. V tomto regióne, ktorý je v blízkosti hraníc Európy, narastá množstvo teroristických útokov a organizovaný medzinárodný zločin. Al-Káida v islamskom Magrebe (AQIM) v priebehu posledných troch rokov útočila na európskych občanov, pričom v Nigeri, Mali a Mauretánii dokonca popravila niekoľko štátnych príslušníkov Británie a Francúzska. Nedávno obnovila svoje priame varovania a hrozby namierené proti európskym záujmom. Nelegálny obchod v oblasti – obchodovanie s drogami, zbraňami, prevádzačstvo – k dnešnému dňu dosiahol znepokojujúci rozmer. Tieto nelegálne činnosti ničia štáty v regióne. Majú tiež priamy vplyv na území Európskej únie, keďže Európa je jedným z hlavných prijímateľov drog, cigariet a cieľových staníc obchodovania s ľuďmi prechádzajúcich cez sahelské pásmo. Tieto súčasné hrozby poukazujú na potrebu zvýšiť úroveň záväzkov Európskej únie v regióne.</PARA><PARA>V rámci technickej pomoci sa už vyvinulo značné úsilie. Komisia a generálny sekretariát Rady schválili prístup zameraný na tento región, ktorý spája rozvoj a bezpečnosť. Na územie boli vyslané misie a v rámci 10. ERF a nástroja stability boli určené projekty. Okrem toho niektoré členské štáty začali činnosti spolupráce s dotknutými štátmi regiónu. Tieto činnosti sú užitočné, ale vzhľadom na problémy, ktorým tento región čelí, nie sú dostatočné.</PARA><PARA>Európska únia má potenciál urobiť viac. EÚ by sa mala zúčastniť na osobitnom politickom dialógu s krajinami regiónu a podporiť spoluprácu medzi rôznymi regionálnymi aktérmi. Toto si vyžaduje politické zapojenie na najvyššej úrovni. Spolu s týmto zapojením by mala EÚ využiť svoju širokú paletu nástrojov ako súčasť komplexnej stratégie vypracovanej v reakcii na politické, bezpečnostné a rozvojové výzvy. Tieto nástroje by mali uskutočniť politiky trvalo udržateľného rozvoja a vybudovať štátne kapacity.</PARA><PARA>Ako chce Rada zaradiť tento bod do programu a podporiť schválenie spoločnej európskej stratégie pre sahelský región?</PARA></CONTENT></QUEST>