<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0056">O-0056/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="2107">Jan Andersson</PERSON> v mene <COMMITTEE COMMID="814">Výboru pre zamestnanosť a sociálne veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0056">Vec: Zlé zaobchádzanie so staršími osobami</OBJECT><CONTENT><PARA>Zlé zaobchádzanie so staršími osobami sa čoraz viac považuje za výrazný spoločenský problém, ktorý môže vzhľadom na rýchle starnutie obyvateľstva v mnohých krajinách ďalej narastať. Podľa odhadov je až 10 % starších osôb obeťou istej formy fyzického, psychologického, finančného alebo duševného zneužívania, a to v domácom prostredí alebo v opatrovateľských zariadeniach. Opatrovateľom, a to najmä tým, ktorí nie sú platení, treba poskytnúť väčšiu podporu s cieľom zabezpečiť zodpovedajúce zariadenia na starostlivosť o odkázané osoby.</PARA><PARA>Komisia oznámila, že začiatkom marca prijme oznámenie o vysokokvalitnej starostlivosti pre staršie osoby a predchádzaní zlému zaobchádzaniu s nimi. Toto oznámenie sa malo zamerať na príčiny zlého zaobchádzania so staršími osobami a na hlavné problémy, ktoré s tým súvisia, ako aj informovať o stratégiách na predchádzanie zlému zaobchádzaniu so staršími osobami a riešenie tejto problematiky.</PARA><PARA>Európsky parlament vo svojom uznesení <ANCHOR ID="1" FAMILY="TA" TYPE="P6-TA" YEAR="2008" NUMBER="0066">P6_TA(2008)0066</ANCHOR> s názvom Demografická budúcnosť Európy „víta úmysel Komisie vypracovať oznámenie o zlom zaobchádzaní so staršími osobami v roku 2008“ a „žiada, aby sa toto oznámenie stalo príležitosťou na vypracovanie globálnej stratégie zameranej na vytvorenie rozsiahlej kampane na zvýšenie povedomia a činností v tejto oblasti“.</PARA><PARA>1. Prečo Komisia neprijala v marci 2008 plánované oznámenie a kedy ho predloží?</PARA><PARA>2. Bude v tomto oznámení predstavená celková európska stratégia na predchádzanie zlému zaobchádzaniu so staršími osobami a riešenie tejto problematiky, ktorá podnieti členské štáty k tomu, aby uznali rozsah tohto problému a podporí ich v úsilí o ochranu dôstojnosti starších osôb?</PARA><PARA>3. Zváži Komisia v tejto súvislosti prijatie primeraných opatrení, ako napríklad zvyšovanie povedomia, financovanie príslušných výskumných projektov, vymedzenie noriem kvality pre opatrovateľské zariadenia a opatrovateľské služby v domácnosti, vývoj modulov odbornej prípravy pre profesionálnych a rodinných opatrovateľov a podporných finančných služieb pre rodinných opatrovateľov, ako aj organizácia výmeny osvedčených postupov medzi členskými štátmi, a vyzve členské štáty, ktoré tak ešte neurobili, aby zabezpečili, že právne predpisy týkajúce sa ľudských práv sa budú vzťahovať na osoby v súkromných, ako aj štátnych opatrovateľských zariadeniach?</PARA></CONTENT></QUEST>