<QUEST VERSION="2"><TI><TI-INTRO>Otázka na hodinu otázok <QREF QID="H-2010-0584">H-0584/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: decembra 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28279">Justas Vincas Paleckis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0584">Vec: Vzťahy medzi Európskou úniou a Bieloruskom </OBJECT><CONTENT><PARA>Aktuálna kampaň je z pohľadu bieloruských prezidentských volieb o niečo transparentnejšia a demokratickejšia ako predchádzajúca, aj keď ešte zďaleka nedosahuje európske kritériá. Európska únia prisľúbila príslušným orgánom krajiny približne 3 miliardy eur vo forme úverov a pomoci v prípade, ak voľby prebehnú demokraticky. Bieloruská ekonomika by mohla čeliť závažným krátkodobým ťažkostiam. Na riešenie problémov, ktoré prináša ekonomická kríza, sa niektoré členské štáty Európskej únie, napr. Litva, rozhodli spoločne s Bieloruskom a Ukrajinou vypracovať viacero projektov v oblasti energetiky, dopravy a kultúry, ktoré sa budú snažiť zrealizovať za pomoci Európskej únie. V krátkej dobe by mali vstúpiť do platnosti dohody medzi Bieloruskom a Poľskom, Litvou a Lotyšskom, aby sa tak uľahčil režim tranzitného prechodu pre obyvateľov pohraničných oblastí. Na budúci rok by sa mohli začať rokovania medzi Európskou úniou a Bieloruskom o znížení vízových poplatkov a readmisii.</PARA><PARA>Aký je názor Komisie na príspevok štátov Európskej únie a predovšetkým štátov susediacich s Bieloruskom na rozvoj vzťahov medzi Európskou úniou a Bieloruskom? Akú formu nadobudne tento príspevok po prezidentských voľbách v Bielorusku?</PARA></CONTENT></QUEST>