<QUEST><TI><TI-INTRO>ÚSTNA OTÁZKA <QREF QID="H-2009-0384">H-0384/09</QREF></TI-INTRO><TI-SESSION>pre hodinu otázok na schôdzi v novembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96681">Vilija Blinkevičiūtė</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0384">Vec: Zmena pravidiel spolufinancovania Európskeho sociálneho fondu a ďalšie opatrenia na prekonanie sociálneho úpadku</OBJECT><CONTENT><PARA>Hospodársky pokles ovplyvnil rôzne členské štáty EÚ rôznymi spôsobmi. Niektoré krízu prekonajú rýchlo a bez veľkých ťažkostí, zatiaľ čo iné budú musieť zaplatiť vyššiu cenu. Najbolestivejšia je skutočnosť, že túto cenu budú musieť zaplatiť ľudia s najnižšími príjmami. To môže ďalej zhoršiť chudobu a sociálne vylúčenie. Litva je jednou z krajín, v ktorých nezamestnanosť prudko stúpa, zatiaľ čo dôchodky, sociálne výhody a sociálne programy sú čoraz menšie. Vlády na každého naliehajú, aby si utiahol opasok a riešil problémy v duchu solidarity. Vlastné kapacity členských štátov sú však obmedzené. Zásada solidarity by mala platiť aj v Európskej únii. Nepochybujem o tom, že je možné nájsť spôsoby podpory pre tie členské štáty, ktoré sú najviac postihnuté krízou. Jeden príklad, ktorý by som uviedol, je Európsky sociálny fond (ESF). Ak by sa dočasne pozastavilo spolufinancovanie projektov v rámci ESF zo strany členských štátov, uvoľnené zdroje by sa dali použiť na boj proti nezamestnanosti a sociálnym problémom.</PARA><PARA>Aký je názor Rady na možnosť dočasne prerušiť spolufinancovanie projektov v rámci ESF zo strany členských štátov? Aké ďalšie opatrenia Rada navrhuje na zníženie sociálneho úpadku v členských štátoch?</PARA></CONTENT></QUEST>