<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0104">O-0104/05</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28409">Raül Romeva i Rueda</PERSON>, <PERSON ID="28234">Angelika Beer</PERSON>, <PERSON ID="2329">Joost Lagendijk</PERSON>, <PERSON ID="4524">Caroline Lucas</PERSON> a <PERSON ID="1833">Marie Isler Béguin</PERSON>, v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0104">Vec: Obnova britských a francúzskych jadrových zbraní</OBJECT><CONTENT><PARA>V máji vyšlo najavo, že predseda vlády Tony Blair rozhodol pokračovať v plánoch týkajúcich sa nahradenia britských ponoriek s jadrovými zbraňami Trident novou generáciou jadrových zbraní. Toto rozhodnutie bolo prijaté napriek tomu, že životnosť zbraní Trident možno predĺžiť na ďalších 20 rokov. Britská továreň na výrobu jadrových bômb v Aldermastone dostala k dispozícii rozpočet 2 miliardy libier na ďalšie tri roky.  (Pre porovnanie: prevádzkové náklady jadrového výskumného strediska v Aldermastone (Aldermaston Atomic Weapons Establishment) boli od roku 2000 v priemere 300 miliónov libier ročne v bežných cenách.) V týždni od 31. októbra inicioval minister obrany pán Reid stretnutia s členmi parlamentnej skupiny Strany práce (Labour Party) s cieľom rokovať o pláne predtým, ako bude prijaté rozhodnutie.</PARA><PARA>Tomuto kroku britskej vlády predchádzalo dávnejšie rozhodnutie francúzskej vlády nahradiť do roku 2010 súčasnú jadrovú zbraň M-45 novým modelom M-51 s cieľom zvýšiť svoju jadrovú údernú silu. </PARA><PARA>Hoci tieto rozhodnutia spadajú do výhradnej pôsobnosti národných vlád, budú mať značné dôsledky na Európsku úniu ako celok.</PARA><PARA>Toto opatrenie zamerané na zvýšenie jadrového vyzbrojovania by jasne spochybnilo úsilie E3/EU presvedčiť Irán a ďalšie krajiny, aby prestali obstarávať jadrové zbrane, a pozíciu EÚ prikláňajúcu sa k rozšíreniu zón bez jadrových zbraní v rôznych častiach sveta. Podkopalo by aj pozíciu väčšiny členských štátov EÚ, ktoré si želajú ukončiť preteky v jadrovom zbrojení, a spochybnilo by dlhotrvajúcu podporu medzinárodnej vláde zákona zo strany EÚ, vrátane rozhodnutia Medzinárodného súdu z 8. júla 1996 o nezákonnosti jadrových zbraní. </PARA><PARA>Ako reaguje predsedníctvo EÚ na názory, podľa ktorých sú kroky britskej a francúzskej vlády porušením článku VI Zmluvy o nešírení jadrových zbraní, ktorý všetkým zmluvným stranám tejto zmluvy ukladá povinnosť pokračovať v dobrej viere v rokovaniach o účinných opatreniach týkajúcich sa skorého ukončenia pretekov v jadrovom zbrojení a jadrového odzbrojenia a o zmluve o všeobecnom a úplnom odzbrojení pod prísnou a účinnou medzinárodnou kontrolou?</PARA><PARA>Ako obháji predsedníctvo EÚ svoje zámery vzhľadom na vážne hroziace úplné zlyhanie celosvetového systému kontroly jadrových zbraní a skutočnú hrozbu pretekov v jadrovom zbrojení, v kontexte neúspechu konferencie týkajúcej sa revízie Zmluvy o nešírení jadrových zbraní a samitu o reforme OSN tento rok? </PARA></CONTENT></QUEST>