<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0023">O-0023/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4346">Miguel Martínez Martínez</PERSON> a <PERSON ID="2123">Glenys Kinnock</PERSON>, v mene skupiny <GRPOL GRPOLID="1103">PSE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0023">Vec: Svetový deň zdravia</OBJECT><CONTENT><PARA>Svetový deň zdravia, ktorý sa koná 7. apríla, sa zameriava na nedostatok zdravotníckych pracovníkov, ktorý v Afrike dosiahol kritickú úroveň. Táto situácia znemožňuje prístup k základným zdravotníckym službám mnohým Afričanom, najmä tým, ktorí žijú v najodľahlejších oblastiach.</PARA><PARA>Na tento problém poukázalo oznámenie o Stratégii EÚ na riešenie krízy ľudských zdrojov v sektore zdravotníctva rozvojových krajín prijaté 12. decembra minulého roku. Rada pre všeobecné veci a vonkajšie vzťahy (GAERC) prerokuje 12. apríla potrebu prijať príslušné opatrenia.</PARA><PARA>Vo všeobecnosti hrozí, že navrhované krátenie vo finančnom výhľade a navrhované rozdelenie výdavkov medzi sektory v rámci nového nástroja rozvojovej spolupráce oslabí úsilie Európskej únie pri podpore zdravotnej starostlivosti v rozvojovom svete.</PARA><PARA>Môže Komisia vysvetliť svoj úmysel navrhnúť iba 6% z rozvojových fondov na sociálny a ľudský rozvoj, ktorý pokrýva nielen zdravotnú starostlivosť, HIV/AIDS, sexuálne a reproduktívne zdravie, ale aj všetky ostatné oblasti sociálneho rozvoja vrátane programov zameraných na vzdelávanie a problematiku rodovej rovnosti?</PARA><PARA>Zaviaže sa Komisia zvýšiť rozpočtový príspevok v oblasti zdravotníctva, aby sa v tejto kritickej oblasti dosiahol pokrok?</PARA><PARA>Môže sa Komisia zaviazať k zásadnému zvýšeniu výdavkov na sociálny a ľudský rozvoj v súlade s vyhlásením o rozvojovej politike a k dôrazu, ktorý kladie na dosiahnutie rozvojových cieľov milénia?</PARA></CONTENT></QUEST>