<QUEST VERSION="2"><TI><TI-INTRO>Otázka na hodinu otázok <QREF QID="H-2010-0448-R01">H-0448/2010/rev.1</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: septembra II 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0448">Vec: Rokovania medzi Izraelom a palestínskou samosprávou</OBJECT><CONTENT><PARA>Pod nátlakom a kontrolou vlády USA sa opäť začali priame rokovania medzi Izraelom a palestínskou samosprávou, pričom aj naďalej pokračujú útoky izraelskej okupačnej armády proti palestínskemu ľudu, ďalej sa rozširujú izraelské kolónie, buduje sa „múr hanby”, pokračuje blokáda pásma Gazy, zatváranie tisícok Palestínčanov v izraelských väzniciach – medzi nimi aj tajomníka Ľudového frontu za oslobodenia Palestíny Ahmada Saadata. Izrael zároveň zaujíma stále agresívnejší postoj voči Iránu pod zámienkou iránskeho jadrového programu, zatiaľ čo sám odmieta akúkoľvek kontrolu v nukleárnej oblasti na svojom území a stupňujú sa izraelské vyhrážky voči národom v celom regióne.</PARA><PARA>Domnieva sa za týchto okolností Rada, že sa splnili nevyhnutné záruky na to, aby sa mohli viesť skutočné rozhovory, ktoré vyústia do jediného trvalého a spravodlivého riešenia, ktorým je vytvorenie nezávislého a jednotného palestínskeho štátu s východným Jeruzalemom ako hlavným mestom na území a s hranicami z roku 1967?</PARA></CONTENT></QUEST>