<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0096">O-0096/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="28134">Eva-Britt Svensson</PERSON> v mene <COMMITTEE COMMID="2877">Výboru pre práva žien a rodovú rovnosť</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0096">Vec: Medzinárodný deň za odstránenie násilia páchaného na ženách</OBJECT><CONTENT><PARA>V kontexte pripomenutia si 10. výročia rezolúcie OSN o vyhlásení medzinárodného dňa za odstránenie násilia páchaného na ženách je potrebné zintenzívniť úsilie a pokročiť v činnosti EÚ v tejto oblasti. Násilie na ženách je štrukturálnym a rozšíreným problémom v celej Európe. Životy žien a ich účasť v spoločenskom, hospodárskom a politickom živote obmedzuje fakt, že stále pretrvávajú rôzne formy násilia páchaného na nich. Násilie páchané na ženách nie je iba problémom verejného zdravia, ale aj nerovnosti žien a mužov, t. j. oblasti, v ktorej má EÚ mandát na vypracúvanie opatrení. V súčasnosti poskytuje program Daphne v obmedzenom objeme financovanie iniciatív proti násiliu páchanému na ženách. Tento nástroj však ani zďaleka nepostačuje. V súčasnosti, keď EÚ posilňuje spoluprácu v otázkach slobody, bezpečnosti a spravodlivosti prostredníctvom prijatia tzv. Štokholmského programu v decembri, ktorý zdôrazňuje ochranu občanov, prístup k spravodlivosti a podporu práv občanov, musí byť zintenzívnenie činností EÚ proti násiliu páchanému na ženách neoddeliteľnou súčasťou takejto stratégie.  </PARA><PARA>1. Aká je teda stratégia Rady na zlepšenie súčasnej situácie?</PARA><PARA>2. Plánuje Rada prijať komplexnejšiu politiku EÚ na boj proti násiliu páchanému na ženách na základe existujúcich ustanovení Zmluvy (povinnosť pracovať na rovnosti žien a mužov a ba otázkach verejného zdravia)?</PARA><PARA>3. Plánuje Rada vypracovať plán politiky EÚ na boj proti násiliu páchanému na ženách na základe spoločných usmernení?</PARA><PARA>4. Aké činnosti sú plánované na podnecovanie a podporu členských štátov pri vypracúvaní národných akčných plánov proti násiliu páchanému na ženách?</PARA></CONTENT></QUEST>