<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000017">O-000017/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96936">Gabriel Mato Adrover</PERSON><BRK/>v mene <COMMITTEE COMMID="2871">Výboru pre rybné hospodárstvo</COMMITTEE></TI-AUTHOR></TI><OBJECT OBJID="OBJ000017">Vec: Opatrenia stanovené v nariadení o celkovom povolenom výlove (TAC) a kvótach na rok 2012, ktoré presahujú rozsah pôsobnosti článku 43 ods. 3 ZFEÚ</OBJECT><CONTENT><PARA>Dňa 16. decembra 2011 Rada dosiahla politickú dohodu o určení rybolovných možností na nasledujúci rok – podľa ktorej sa má na základe článku 43 ods. 3 ZFEÚ prijať v poradí tretie nariadenie o TAC a kvótach od nadobudnutia platnosti tejto zmluvy. Postup ustanovený v tomto článku, na ktorom sa nezúčastňuje Parlament, sa môže uplatniť len v prípade „určovania a prideľovania rybolovných možností“ s výnimkou akýchkoľvek iných opatrení zameraných na dosiahnutie cieľov spoločnej politiky v oblasti rybného hospodárstva, ktoré treba prijať v súlade s riadnym legislatívnym postupom v zmysle článku 43 ods. 2. Už tretí rok po sebe sa však Komisia rozhodla predložiť v rámci nariadenia o TAC a kvótach – Radou schválený – návrh opatrení jasne presahujúcich rozsah pôsobnosti opatrení, ktorých prijatie umožňuje článok 43 ods. 3, vrátane technických opatrení, ako je zákaz alebo obmedzenie oblastí a období, obmedzenie rybolovnej hĺbky, a osobitných požiadaviek týkajúcich sa rybárskeho výstroja.</PARA><PARA>1.  Keďže článok 43 ods. 2 ZFEÚ, v ktorom je ustanovený riadny legislatívny postup, je právnym základom všetkých opatrení zameraných na dosiahnutie cieľov spoločnej politiky v oblasti rybného hospodárstva, článok 43 ods. 3 je naďalej výnimkou a preto by mal podliehať prísnemu výkladu. Ako môže Komisia odôvodniť obšírny výklad článku 43 ods. 3, ktorý ide nad jeho rámec v snahe pokryť iné činnosti, ako sú prípady určovania a prideľovania rybolovných možností, najmä opatrenia, ktoré boli pôvodne klasifikované ako technické opatrenia v zmysle článku 4 ods. 1 a 2 písm. g) nariadenia Rady (ES) č. 2371/2002?</PARA><PARA>2.  Na základe ktorého ustanovenia (ktorých ustanovení) ZFEÚ môže Komisia odôvodniť zahrnutie odkazu na „určité podmienky funkčne prepojené s ...“ (určovaním a prideľovaním rybolovných možností) do odôvodnenia 3 nariadenia o TAC a kvótach?</PARA><PARA>3.  Má Komisia v úmysle naďalej začleňovať do budúcich nariadení o TAC a kvótach, ktoré sa prijímajú na základe článku 43 ods. 3, opatrenia prekračujúce rámec prípadov „určovania a prideľovania rybolovných možností“?</PARA><PARA>4.  Je Komisia skutočne odhodlaná zaručiť, aby bolo prijatie takéhoto druhu technických opatrení – bez ohľadu na akýkoľvek nový postup zavedený v rámci prebiehajúcej reformy spoločnej politiky v oblasti rybného hospodárstva – v plnom súlade so ZFEÚ a rešpektovalo výsady Parlamentu?</PARA></CONTENT></QUEST>