<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0043">O-0043/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28266">Sophia in 't Veld</PERSON>, <PERSON ID="96692">Leonidas Donskis</PERSON>, <PERSON ID="28176">Jeanine Hennis-Plasschaert</PERSON>, <PERSON ID="96945">Marietje Schaake</PERSON>, <PERSON ID="28246">Alexander Alvaro</PERSON>, <PERSON ID="39713">Renate Weber</PERSON>, <PERSON ID="96872">Nadja Hirsch</PERSON>, <PERSON ID="97203">Ramon Tremosa i Balcells</PERSON>, <PERSON ID="4274">Olle Schmidt</PERSON>, <PERSON ID="4398">Gianni Vattimo</PERSON> a Baroness <PERSON ID="4529">Sarah Ludford</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0043">Vec: Nový vývoj v rámci programu mimoriadneho vydávania osôb americkej CIA a tajných väzení na území EÚ</OBJECT><CONTENT><PARA>V roku 2009 médiá priniesli správu, že od roku 2004 do roku 2005 fungovalo v Litve<FNREF FNIDREF="FN1"/> tajné väzenie, kde sa údajne pri vypočúvaní podozrivých z medzinárodného terorizmu používalo mučenie, čo viedlo Parlament k začatiu tretieho vyšetrovania. Litva údajne súhlasila s prevádzkou väzenia po tom, čo bývalý prezident USA Bush prisľúbil podporiť vstup Litvy do NATO. Keď sa v Poľsku parlamentným vyšetrovaním vyvrátila existencia tajných väzení na poľskom území, začali štátni zástupcovia trestné konanie vo veci údajnej existencie väzenia v blízkosti bývalej vojenskej leteckej základne<FNREF FNIDREF="FN2"/>.; Vo februári 2010 poľská letecká agentúra zverejnila novú správu, ktorá potvrdila, že na poľskom území pristálo niekoľko lietadiel s osobami, ktoré mali byť vydané. Dňa 4. novembra 2009 taliansky súd odsúdil v neprítomnosti<I> </I>23 osôb s americkou štátnou príslušnosťou a dvoch úradníkov talianskej spravodajskej služby zo spoluúčasti na únose Abu Omara v decembri 2003 v Miláne, ktorý bol tajne vydaný do Egypta, kde ho podľa jeho tvrdení mučili a zle s ním zaobchádzali. Uvedené vlády sa odvolávali na štátne tajomstvo, aby sa vyhli zverejneniu dôležitých dôkazov<FNREF FNIDREF="FN3"/>.; Jeden z odsúdených agentov CIA pred novinármi pripustil, že porušovali zákon a že sa riadili rozhodnutiami z Washingtonu, zatiaľ čo americká vláda vyhlásila, že je sklamaná z rozsudku talianskeho súdu<FNREF FNIDREF="FN4"/>. Vláda Spojeného kráľovstva sa opakovane postavila proti zverejneniu dôkazov o tom, že britské spravodajské služby boli zapojené do vypočúvania Binyama Mohameda s trvalým pobytom vo Veľkej Británii a že vedeli o tom, že agenti CIA ho mučili a neľudsky v ním zaobchádzali. Najvyšší súd (High Court) dňa 19. novembra 2009 po šiestykrát zamietol žiadosť britskej vlády o utajenie týchto informácií<FNREF FNIDREF="FN5"/>. Aj v spoločnej štúdii osobitných spravodajcov OSN, skúmajúcej všeobecné postupy v súvislosti s tajnými väzeniami v kontexte boja proti terorizmu, sa uvádza zoznam členských štátov EÚ, ktoré sa uchyľovali k týmto nezákonným postupom.</PARA><PARA>Aké kroky zamýšľa Komisia ako strážkyňa zmlúv s cieľom zabezpečiť, aby v súvislosti s porušovaním základných ľudských práv, ku ktorým došlo na území EÚ, vyšla pravda najavo a dosiahla sa spravodlivosť a aby sa podobné bezprávie už neopakovalo? Mohla by Komisia podrobne vysvetliť, aké kroky zatiaľ podnikla v reakcii na tieto závažné obvinenia a sprístupniť Európskemu parlamentu svoju korešpondenciu s členskými štátmi? Je si Komisia vedomá dohody NATO zo 4. októbra 2001 a akým spôsobom mieni zabezpečiť, aby EÚ v rámci boja proti terorizmu a spolupráce s tretími krajinami, predovšetkým s USA, neobetovala demokraciu a základné ľudské práva? Zamýšľa Komisia nastoliť diskusiu s členskými štátmi a s USA o týchto otázkach s cieľom žiadať od nich, aby urýchlene, transparentne a nestranne vyšetrili uvedené obvinenia z mučenia?</PARA><FN FNID="FN1">  http://abcnews.go.com/Blotter/cia-secret-prison-found/story?id=9115978 http://www.boston.com/news/world/europe/articles/2009/11/20/lithuanian_officials_open_new_inquiry_into_secret_cia_prisons</FN><FN FNID="FN2">  http://www.google.com/hostednews/afp/article/ALeqM5iNvDcuqgrilgGGgpnADjUyTJB18w</FN><FN FNID="FN3">  http://www.statewatch.org/rendition/rendition.html</FN><FN FNID="FN4">  http://abcnews.go.com/Blotter/exclusive-convicted-cia-spy-broke-law/story?id=8995107</FN><FN FNID="FN5">  http://www.guardian.co.uk/world/2009/nov/19/court-rejects-miliband-cia-request</FN></CONTENT></QUEST>