<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0027">O-0027/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="33570">Sharon Bowles</PERSON> v mene <COMMITTEE COMMID="2862">Výboru pre hospodárske a menové veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0027">Vec: Zavedenie jednotnej oblasti platieb v eurách (SEPA)</OBJECT><CONTENT><PARA>SEPA začala oficiálne fungovať v januári 2008, keď bol spustený systém prevodu finančných prostriedkov v oblasti SEPA (SCT). Od novembra 2009 je k dispozícii aj systém inkasa v rámci SEPA (SDD). Prostredníctvom SEPA sa ruší rozdiel medzi cezhraničnými a vnútroštátnymi platbami, z čoho tiež vyplýva, že pôvodné vnútroštátne nástroje by nemali byť paralelne ponúkané počas neobmedzeného obdobia. Pôvodne predpokladaný dátum prechodu kritického množstva na systém SCT, SDD a na platby kartami do konca roka 2010 sa ale ukázal ako nereálny. Využívanie noriem SEPA je naďalej na nízkej úrovni a zväčša sa obmedzuje na cezhraničné platby. Dezignovaný komisár zodpovedný za oblasť vnútorného trhu a služieb vo svojich písomných odpovediach na dotazník Parlamentu vyhlásil, že má v úmysle navrhnúť, aby kolégium schválilo legislatívnu iniciatívu, ktorej cieľom bude stanovenie jedného alebo viacerých termínov prechodu na produkty SEPA v oblasti systému inkasa a prevodu prostriedkov, ako aj iniciatívu na zlepšenie správy. Okrem toho neboli doteraz s konečnou platnosťou vyriešené ani otázky uplatňovania mnohostranných výmenných poplatkov (MIF) pre systém inkasa SEPA a platobné karty. V záveroch Rady ECOFIN z 2. decembra 2009 sa konštatuje, že „Rada nabáda banky a platobné inštitúcie, aby vyvíjali a aktívne propagovali atraktívne produkty a služby SDD, ktoré budú napĺňať potreby zákazníkov a zároveň im ponúkať minimálne porovnateľnú úroveň bežných cien, služieb, bezpečnosti a záruk, čím sa uľahčí prechod zo súčasných vnútroštátnych inkasných produktov na nové produkty SDD“.</PARA><PARA>Mohla by Komisia na základe týchto skutočností vysvetliť:</PARA><PARA><LIST TYPE="UL"><ITEM>kedy plánuje oznámiť jasný a právne záväzný konečný dátum prechodu na nástroje SEPA, na kedy by tento dátum mohol byť stanovený a ako by sa mohol uplatniť;</ITEM><ITEM>ako zamýšľa definitívne zaviesť právnu istotu, pokiaľ ide o uplatňovanie mnohostranných výmenných poplatkov (MIF) pre systém priameho inkasa SEPA i platobné karty;</ITEM><ITEM>keďže sa zdá, že odvetvie má problém nájsť príslušné riešenia, ako Komisia zamýšľa pomôcť odvetviu prísť v súlade s právnymi predpismi v oblasti hospodárskej súťaže s vlastnými riešeniami;</ITEM><ITEM>ako zamýšľa odpovedať na požiadavku Rady na vytvorenie štruktúry na správu a monitorovanie SEPA na úrovni EÚ do polovice roka 2010 a ako bude do tejto štruktúry zapojený Európsky parlament;</ITEM><ITEM>čo plánuje Komisia urobiť, aby prinútila Európsku platobnú radu vziať do úvahy žiadosti koncových používateľov v oblasti platobných služieb?</ITEM></LIST></PARA></CONTENT></QUEST>