<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000160">O-000160/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96932">Birgit Sippel</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000160">Vec: Aktuálny stav rokovaní s Austráliou, USA a Kanadou o využívaní a prenose údajov z osobných záznamov o cestujúcich (PNR)</OBJECT><CONTENT><PARA>1.  Môže Komisia podrobne objasniť svoje posúdenie súladu dohody EÚ a Austrálie o PNR so základnými právami a právnymi predpismi EÚ, ako aj s kritériami stanovenými v uzneseniach Európskeho parlamentu <ANCHOR ID="1" FAMILY="TA" TYPE="P7-TA" YEAR="2010" NUMBER="0144">P7_TA(2010)0144</ANCHOR> a <ANCHOR ID="2" FAMILY="TA" TYPE="P7-TA" YEAR="2010" NUMBER="0397">P7_TA(2010)0397</ANCHOR>? Môže osobitne vysvetliť, akým spôsobom ustanovila, že zhromažďovanie a využívanie PNR spĺňa právne požiadavky nevyhnutnosti a proporcionality?</PARA><PARA>2.  Môže Komisia vysvetliť, ako mieni v kontexte článku 218 ZFEÚ uplatňovať články 23 a 25 dohody EÚ a Austrálie (o riešení sporov, pozastavení uplatňovania dohody a ukončení dohody) v prípade, že sa Európsky parlament absolútnou väčšinou uznesie na požadovaní uplatňovania týchto článkov?</PARA><PARA>3.  Vzhľadom na to, že prenos PNR dopravcami je požiadavkou vyplývajúcou z austrálskeho práva, výlučným cieľom dohody EÚ a Austrálie je zabezpečiť, aby sa prenos údajov uskutočňoval v súlade s právom EÚ v oblasti ochrany údajov. Súhlasí Komisia s tým, že článok 16 ZFEÚ je vhodným právnym základom pre rozhodnutie Rady?</PARA><PARA>4.  Vzhľadom na to, že pri posudzovaní prepojení medzi zhromažďovaním a spracúvaním údajov PNR a postupmi vytvárania profilov by pomohlo jednotné dohodnuté vymedzenie pojmu vytvárania profilov, vychádzajúce takisto z platných medzinárodných dokumentov, súhlasila by Komisia s tým, že sa bude podieľať na takomto vymedzení?</PARA><PARA>5.  Môže Komisia poskytnúť informácie o všeobecných kritériách na zabezpečenie dodržiavania zásad nevyhnutnosti a proporcionality, predovšetkým pokiaľ ide o rozsah pôsobnosti a obdobie uchovávania údajov, kým nie sú známe výsledky ďalších rokovaní s USA a Kanadou? Môže poskytnúť úplný prehľad možných bilaterálnych dohôd medzi USA a členskými štátmi, ktoré obsahujú odkaz na prenos PNR? Môže Komisia objasniť budúce právne predpisy, v ktorých sa ustanovuje systematický prenos PNR z Kanady do USA?</PARA><PARA>6.  Môže Komisia objasniť súvislosť medzi programom USA „Secure Flight” a zhromažďovaním údajov PNR?</PARA><PARA>7.  Domnieva sa Komisia, že je početnosť ad hoc prípadov, keď majú orgány USA priamy prístup (metóda PULL) k systémom dopravcov, ktorí už používajú pasívnu metódu PUSH, v súlade s ustanoveniami existujúcej dohody s USA? </PARA><PARA>8.  Prebiehajú rokovania medzi Komisiou a USA? Aké dôsledky vyvodzuje Komisia z právneho stanoviska svojho právneho servisu? </PARA></CONTENT></QUEST>