<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000212">O-000212/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96860">Michèle Striffler</PERSON><BRK/>v mene <COMMITTEE COMMID="2857">Výboru pre rozvoj</COMMITTEE></TI-AUTHOR></TI><OBJECT OBJID="OBJ000212">Vec: politika EÚ v oblasti využívania biomasy a jej vplyv na rozvoj</OBJECT><CONTENT><PARA>V apríli 2009 Rada Európskej únie prijala smernicu, ktorou zavádza spoločný rámec pre podporu využívania energie z obnoviteľných zdrojov energie (smernica 2009/28/ES). Cieľom tohto legislatívneho aktu je do roku 2020 dosiahnuť, aby podiel energie z obnoviteľných zdrojov v rámci konečnej spotreby energie v EÚ predstavoval 20% a v rámci spotreby energie v oblasti dopravy v každom členskom štáte 10%.</PARA><PARA>Hoci smernica požaduje značný nárast vo výrobe a využití biomasy na výrobu energie – žiada o zdvojnásobenie podielu biomasy do roku 2020 – neexistuje pevný rámec, ktorý by zabezpečil udržateľnosť takejto výroby a využitia biomasy. Navyše môže mať využívanie drevenej biomasy škodlivé dôsledky pre lesy v rozvojových krajinách, keďže môže znamenať premenu prirodzených lesov, mokradí a pod. na plantáže biopalivových surovín. </PARA><PARA>Aké opatrenia mieni Rada prijať, aby zabezpečila udržateľnosť výroby biomasy používanej na výrobu energie a jej súlad s udržateľným hospodárením s lesmi, či už v rámci EÚ alebo mimo nej?</PARA><PARA>Ako splní politika EÚ týkajúca sa využívania biomasy záväzky, ktoré Komisia prijala podľa Dobrovoľných dohôd o partnerstve v oblasti vynútiteľnosti práva, správy a obchodu v lesnom hospodárstve (FLEGT), záväzky pre oblasť zmeny klímy v rámci programu Znižovania emisií z odlesňovania a degradácie lesov v rozvojových krajinách (REDD) a záväzky vyplývajúce z nagojskej deklarácie o biodiverzite v rozvojovej spolupráci?</PARA><PARA>Ako Rada zabezpečí súdržnú politiku, ktorá bude chrániť lesy a zvýši ich odolnosť voči zmene klímy vytvorením kritérií, ktoré zabránia negatívnemu klimatickému, environmentálnemu a sociálnemu vplyvu využívania biomasy na výrobu energie?</PARA><PARA>Má Rada k dispozícii nejaké informácie o tom, aký objem biomasy sa už na výrobu energie dováža a z ktorých oblastí bude biomasa pochádzať v blízkej budúcnosti?</PARA></CONTENT></QUEST>