<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0103">O-0103/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28266">Sophia in 't Veld</PERSON>, <PERSON ID="39713">Renate Weber</PERSON>, <PERSON ID="97086">Sonia Alfano</PERSON>, <PERSON ID="28208">Nathalie Griesbeck</PERSON>, Baroness <PERSON ID="4529">Sarah Ludford</PERSON>, <PERSON ID="96945">Marietje Schaake</PERSON>, <PERSON ID="96692">Leonidas Donskis</PERSON>, <PERSON ID="96677">Cecilia Wikström</PERSON>, <PERSON ID="4398">Gianni Vattimo</PERSON>, <PERSON ID="37324">Adina-Ioana Vălean</PERSON>, <PERSON ID="4335">Marielle De Sarnez</PERSON>, <PERSON ID="97203">Ramon Tremosa i Balcells</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0103">Vec: Rastúce ohrozenie slobody informácií a slobody médií v členských štátoch EÚ a kroky, ktoré plánuje Komisia</OBJECT><CONTENT><PARA>Po Českej republike a Taliansku diskutujú o vážnych obmedzeniach slobody informácií a médií, ktorých cieľom je zaručiť vláde právomoc určovať obsah, cenzurovať kritické názory a zvýšiť vládnu kontrolu nad médiami aj Maďarsko, Estónsko a Rumunsko. V Maďarsku návrh vládneho zákona umožňuje zriadenie vládnej „rady pre médiá“, ktorá by mala kontrolovať verejnoprávne médiá, ktorého riaditeľa by mal vymenovať predseda vlády. Estónsky parlament rokuje o návrhu nového zákona, ktorý by novinárov zaväzoval k zverejňovaniu svojich zdrojov a ukladal pokuty novinám na základe predpokladaného zámeru uverejniť „potenciálne škodlivú informáciu“. Rumunská rada najvyššej obrany postúpila parlamentu, ktorý by mal prijať ďalšie legislatívne kroky, novú stratégiu vnútroštátnej obrany, ktorej hlavným cieľom je „usmerniť mediálne kampane, ktoré poškodzujú štátne orgány šírením nepravdivých informácií o ich činnosti“. Rovnako sa vyskytli aj obavy súvisiace s preskúmaním právnych predpisov o verejnoprávnom vysielaní. Maďarskí, estónski a rumunskí novinári a vydavatelia, ktorých podporujú ich kolegovia v ďalších európskych krajinách, kritizovali tieto kroky ako skutočnú ranu slobode médií vo svojich krajinách, ktorá je nebezpečným krokom späť.</PARA><PARA>Domnieva sa Komisia, že tieto návrhy zákonov zodpovedajú európskym normám o slobode informácií a médií, ako ju zaručuje článok 11 Charty EÚ o základných právach, článok 10 Európskeho dohovoru o ľudských právach a súvisiaca judikatúra a článok 6 ZEÚ?</PARA><PARA>Súhlasí Komisia s tým, že sloboda médií je základným prvkom demokracie, ktorý EÚ a jej orgány inštitúcie musia chrániť vrátane prípadného uplatnenia článku 7 ZEÚ?</PARA><PARA>Aké opatrenia plánuje Komisia prijať s cieľom zabezpečiť skutočné a úplné posilnenie všetkých príslušných právnych predpisov v oblasti vnútorného trhu, audiovizuálnej politiky, hospodárskej súťaže, telekomunikácií, štátnych dotácií, záväzku poskytovať verejné služby a základných práv?</PARA><PARA>Kedy bude uverejnené oznámenie o pluralite médií (plánované na rok 2010) a aké budú ďalšie kroky? Navrhne Komisia revíziu smernice o televízii bez hraníc s cieľom zahrnúť do nej slobodu a pluralitu médií?</PARA></CONTENT></QUEST>