<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0094">O-0094/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97198">Mara Bizzotto</PERSON><BRK/>v mene skupiny <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ0094">Vec: Vražda Mons. Luigiho Padoveseho v Iskenderune</OBJECT><CONTENT><PARA>Mons. Luigi Padovese, rímskokatolícky biskup Anatólie, apoštolský vikár Svätej stolice v Turecku a predseda Konferencie biskupov Turecka bol vo štvrtok 3. júna brutálne zavraždený 26-ročným Turkom Muratom Altunom, ktorý bol jeho šoférom počas uplynulých štyroch rokov.</PARA><PARA>Turecké orgány ihneď odmietli akúkoľvek spojitosť medzi týmto činom a náboženskými motívmi, a vinu za tragickú udalosť pripísali údajnej duševnej chorobe mladého muža.</PARA><PARA>Niektoré nové informácie však vedú k podozreniu, že v konečnom dôsledku by sa mala vziať do úvahy pôvodná verzia: očití svedkovia uviedli podrobnosti potvrdzujúce teóriu o náboženskom a politickom motíve vraždy. V skutočnosti, po tom, ako duchovnému takmer sťal hlavu, mladý muž údajne zvolal „Zabil som veľkého Satana, Alah je všemohúci“. Ďalej priznal, že sa dopustil vraždy po tom, ako mal „božské zjavenie“. Tento popis by potvrdil domnienku, že šlo o skutočnú „rituálnu vraždu“ a vyvrátil by hypotézu o mentálnej poruche, ktorú mladý vrah nemôže potvrdiť žiadnym lekárskym či iným preukázateľným dôkazom. Táto tragická udalosť je však len najnovším zo znepokojujúceho sledu násilných činov náboženského charakteru, ku ktorým došlo v posledných rokoch v Turecku.</PARA><PARA>Spolupracuje Komisia s tureckými orgánmi na zistení presných okolností činu, ktorý šokoval a nahneval celý svet, keďže bol doteraz najzávažnejším prejavom násilia proti kresťanom, z dôvodu že bol namierený proti hlave rímskokatolíckej cirkvi v Turecku?</PARA><PARA>Keďže v nedávnej minulosti turecké orgány najprv odmietali zaoberať sa podobnými udalosťami pripisujúc ich duševným chorobám útočníkov a vrahov, pričom sa však neskôr dokázalo, že tieto skutočnosti boli prepojené s ultranacionalistickými a extrémistickými islamistickými skupinami, má Komisia v úmysle vyzvať turecké orgány, aby dôsledne vyšetrili uvedenú tragickú udalosť?</PARA><PARA>Zastáva Komisia názor, že vystupovanie tureckých orgánov v súvislosti s veľkým počtom prípadov závažného násilia proti náboženským a etnickým menšinám v posledných rokoch je v súlade s <I>acquis communautaire</I>, ktorého rešpektovanie predstavuje nevyhnutnú podmienku pre vstup do Európskej únie?</PARA></CONTENT></QUEST>