<QUEST VERSION="2"><TI><TI-INTRO>Otázka na hodinu otázok <QREF QID="H-2011-000130">H-000130/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: apríla 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="23808">Csaba Sándor Tabajdi</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000130">Vec: Priemyselné využitie a recyklácia červeného kalu v Európe</OBJECT><CONTENT><PARA>Katastrofa v súvislosti s červeným kalom, ku ktorej došlo v Maďarsku, upriamila pozornosť na fungujúce technológie priemyselného využitia a recyklácie červeného kalu, čo zdôrazňujú viacerí európski a medzinárodní odborníci. Z vedeckých výpočtov vyplýva, že z červeného kalu možno získať značné množstvo železa, titánu a iných vzácnych kovov, pričom tento materiál sa dá využiť aj v stavebnom odvetví, a to pri výrobe cementu. Takéto skúšky sa uskutočnili v Japonsku a Indii. Naše výpočty ukázali, že na území EÚ je v rôznych formách uložených približne 220 miliónov ton červeného kalu.</PARA><PARA>Tieto riešenia sú na dosah. Na ich úspešné zdokonalenie je však potrebný ďalší výskum a ich využívanie si vyžaduje veľké investície. Myslí si Komisia, že financovanie výskumu takýchto technológií je v záujme európskych občanov? Aké prípadné finančné prostriedky z európskych zdrojov možno využiť na tento účel?</PARA></CONTENT></QUEST>