<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000044">O-000044/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96706">João Ferreira</PERSON><BRK/>v mene <COMMITTEE COMMID="2865">Výboru pre životné prostredie, verejné zdravie a bezpečnosť potravín</COMMITTEE></TI-AUTHOR></TI><OBJECT OBJID="OBJ000044">Vec: Prevencia prírodných a človekom spôsobených katastrof</OBJECT><CONTENT><PARA>Komisia sa vo svojom oznámení z 23. februára 2009 s názvom Prístup Spoločenstva k prevencii prírodných a človekom spôsobených katastrof (KOM(2009)0082) zaviazala, že:</PARA><PARA>– v roku 2009 vypracuje katalóg existujúcich nástrojov Spoločenstva schopných podporiť činnosti v oblasti prevencie katastrof, v ktorom sa posúdi stupeň využívania týchto nástrojov a identifikujú sa akékoľvek nedostatky v ich využití;</PARA><PARA>– vypracuje katalóg preventívnych opatrení a vyzve členské štáty, aby posúdili možnosť skvalitnenia integrácie prevencie katastrof v rámci národných operačných programov financovania EÚ;</PARA><PARA>– vypracuje komplexný zoznam existujúcich zdrojov informácií týkajúcich sa katastrof;</PARA><PARA>– zrealizuje štúdiu o aktuálnych postupoch pri mapovaní nebezpečenstiev a rizík v členských štátoch a na tomto základe vypracuje usmernenia Spoločenstva pre mapovanie nebezpečenstiev a rizík, pričom sa zameria na katastrofy s potenciálnym cezhraničným dosahom, mimoriadne udalosti a katastrofy veľkého rozsahu.</PARA><PARA>V súvislosti s prvými dvomi uvedenými bodmi Komisia uviedla vo svojej odpovedi na otázku <ANCHOR ID="1" FAMILY="WQ" TYPE="E" YEAR="2010" NUMBER="0424">E-0424/10</ANCHOR>, že správa o šesťmesačnej štúdii, ktorá sa začala na konci roka 2009, mala byť dokončená do júna 2010.</PARA><PARA>V súvislosti s tretím bodom Komisia uviedla vo svojej odpovedi na otázku <ANCHOR ID="2" FAMILY="WQ" TYPE="E" YEAR="2010" NUMBER="0425">E-0425/10</ANCHOR>, že predbežné závery vykonanej práce budú tvoriť súčasť správy z novembra 2010, ktorú uverejní agentúra EEA.</PARA><PARA>V súvislosti so štvrtým bodom Komisia uviedla vo svojej odpovedi na otázku <ANCHOR ID="3" FAMILY="WQ" TYPE="E" YEAR="2010" NUMBER="0423">E-0423/10</ANCHOR>, že vypracuje uvedené usmernenia do konca roka 2010.</PARA><PARA>Môže Komisia poskytnúť informácie o výsledkoch práce, ktorá sa doteraz vykonala v týchto oblastiach?</PARA><PARA>Aké konkrétne opatrenia Komisia prijala alebo plánuje prijať, aby vykonala odporúčania stanovené v správe o Prístupe Spoločenstva k prevencii prírodných a človekom spôsobených katastrof schválenej Európskym parlamentom v septembri 2010?</PARA></CONTENT></QUEST>