<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000059">O-000059/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96930">Vital Moreira</PERSON><BRK/>v mene <COMMITTEE COMMID="2859">Výboru pre medzinárodný obchod</COMMITTEE></TI-AUTHOR></TI><OBJECT OBJID="OBJ000059">Vec: Súčasný stav rokovaní o dohode o voľnom obchode medzi EÚ a Indiou</OBJECT><CONTENT><PARA>Dohoda o voľnom obchode s Indiou bude doteraz najpodstatnejšou prerokúvanou dohodou o voľnom obchode. Vzhľadom na jej význam:</PARA><PARA>1. Aký pokrok sa dosiahol v oblasti vládneho obstarávania, služieb (vrátane režimu IV), zemepisných označení a trvalo udržateľného rozvoja, ktorý by opodstatňoval realistické očakávanie, že dohoda o voľnom obchode bude čoskoro uzavretá? Môže Komisia zaručiť, že v tejto lehote sa riadne zohľadnia rokovania o právne záväznej kapitole o trvalo udržateľnom rozvoji, ktorá je v súlade s požiadavkami Parlamentu, týkajúcimi sa napríklad noriem ILO a deklarácií OSN?</PARA><PARA>2. Môže Komisia vysvetliť, prečo napriek uzneseniu Parlamentu z 12. júla 2007 (<ANCHOR ID="1" FAMILY="TA" TYPE="P6-TA" YEAR="2007" NUMBER="0353">P6_TA(2007)0353</ANCHOR>) považuje exkluzivitu údajov za dôležitú súčasť svojich rokovaní o právach duševného vlastníctva? Aké následky by to mohlo mať na vývoj Indie smerom k znalostnej ekonomike? Domnieva sa Komisia, že dohoda o voľnom obchode medzi EÚ a Indiou by mohla ohroziť odvetvie výroby generických liekov EÚ a Indie? Akými mechanizmami Komisia plánuje zabezpečiť, aby sa dohodou neoslabil prístup k liekom, najmä k nepatentovaným liekom vyrábaným v Indii a EÚ? Aký vplyv má dohoda o voľnom obchode na výskumne orientovaný farmaceutický priemysel v EÚ?</PARA><PARA>3. Môže Komisia objasniť svoje zámery, pokiaľ ide o obsah a časový rámec rokovaní o investíciách a o právach duševného vlastníctva, ktoré sú ich súčasťou? Môže vysvetliť, prečo predtým, ako predložila Rade návrh mandátu na rokovania o investíciách, nepočkala, kým Parlament prijme správu o budúcej investičnej politike? </PARA><PARA>4. Môže Komisia uviesť, či sa rokovania nejakým spôsobom týkajú oblasti kultúry, či už prostredníctvom kapitoly o službách alebo dodatočného protokolu o kultúrnej spolupráci?</PARA><PARA>5. Aký vplyv má dohoda o voľnom obchode na významné európske odvetvia, napríklad na výrobu automobilov, vína a liehovín a na textilný/odevný priemysel? Plánuje Komisia udeliť Indii výnimku na kľúčový tovar a výrobky? Uvažuje Komisia v prípade automobilového priemyslu o odchýlke od zásady nulovej sadzby za nulovú sadzbu pri odstraňovaní ciel alebo o schválení negatívneho zoznamu? </PARA><PARA>6. Môže Komisia vyčísliť predpokladané prínosy a straty pre EÚ vrátane vplyvu na zamestnanosť?</PARA><PARA>7. Môže Komisia zaručiť, že pred uzatvorením dohody o voľnom obchode zohľadní požiadavky Parlamentu?</PARA></CONTENT></QUEST>