<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0093">O-0093/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97017">Ulrike Lunacek</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="96892">Roberto Gualtieri</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0093">Vec: Nadobudnutie platnosti Dohovoru o kazetovej munícii (DKM) 1. augusta 2010 a úloha EÚ</OBJECT><CONTENT><PARA>V uzneseniach <ANCHOR ID="1" FAMILY="TA" TYPE="P6-TA" YEAR="2008" NUMBER="0565">P6_TA(2008)0565</ANCHOR> a <ANCHOR ID="2" FAMILY="TA" TYPE="P7-TA" YEAR="2010" NUMBER="0061">P7_TA(2010)0061</ANCHOR> Parlament naliehavo vyzval členské štáty EÚ, aby podpísali a ratifikovali DKM, a požiadal Radu a Komisiu, aby v tejto súvislosti poskytli členským štátom a tretím krajinám pomoc. V uznesení z roku 2008 rovnako požiadal Radu a Komisiu, aby poskytovali pomoc krajinám, regiónom a obyvateľom postihnutým kazetovou muníciou. Okrem toho v tomto uznesení nalieha na členské štáty EÚ, aby nepodnikali žiadnu činnosť, ktorá by mohla obchádzať DKM a jeho ustanovenia alebo ohrozovať ich vykonávanie, či už prijatím alebo ratifikáciou Dohovoru o konvenčných zbraniach (DKZ) umožňujúceho používanie kazetovej munície. Napokon, v uznesení z roku 2008 tiež vyzval členské štáty, aby v období, kým vstúpi DKM do platnosti, nepoužívali, nezhromažďovali, nevyrábali, netransferovali, nevyvážali kazetovú muníciu ani do nej neinvestovali.</PARA><PARA>1. Aká je reakcia Rady na požiadavky, ktoré Európsky parlament predniesol v rokoch 2008 a 2010?</PARA><PARA>2. Čo Rada robí s cieľom uľahčiť a podporiť včasné podpísanie a ratifikáciu DKM členskými štátmi EÚ, aby nadobudol platnosť 1. augusta 2010?</PARA><PARA>3. Aké kroky Rada uskutočňuje, aby pomohla regiónom postihnutým používaním kazetovej munície?</PARA><PARA>4. Aká je pozícia Rady v súvislosti s Dohovorom o konvenčných zbraniach? Akú pozíciu Rada zaujme, pokiaľ ide o budúce stretnutie, ktoré sa bude konať 30. augusta až 3. septembra 2010 v Ženeve?</PARA><PARA>5. Podporuje Rada možnosť vyhlásenia moratória na vývoz kazetovej munície a zničenia jej zásob?</PARA></CONTENT></QUEST>