<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>Konflikt na Blízkom východe: EP vyzýva na rokovania o prímerí</Title><Topic>Vonkajšie vzťahy</Topic><PublicationDate>2009-01-15 - 13:50</PublicationDate><Photography href="20090114PHT46109" title="Europoslanci diskutovali o situácii &#10;na Blízkom východe ©Belga/EPA/ABED RAHIM KHATIB" alt="Europoslanci diskutovali o situácii &#10;na Blízkom východe ©Belga/EPA/ABED RAHIM KHATIB" ext="jpg" width="512" height="342">Europoslanci diskutovali o situácii na Blízkom východe</Photography><Chapo>V nadväznosti na včerajšiu rozpravu dnes poslanci EP prijali spoločné uznesenie o situácii v pásme Gazy, v ktorom vyjadrujú solidaritu s civilným obyvateľstvom v Gaze a v južnom Izraeli. Parlament vyzýva Izrael, aby plnil svoje povinnosti podľa medzinárodného práva, a Hamas, aby ukončil raketové útoky a prijal vlastnú zodpovednosť tým, že sa zaviaže k účasti na politickom procese zameraného na obnovu dialógu medzi Palestíncami a prispeje k pokračujúcemu procesu rokovaní.</Chapo><Content><xhtml:div>

<xhtml:div align="justify">V uznesení o situácii v pásme Gazy, ktoré prijal Parlament na dnešnom plenárnom zasadnutí, vyjadrujú poslanci šok z utrpenia civilného obyvateľstva v Gaze, kde do dnešného dňa prišlo o život takmer tisíc ľudí, väčšinou žien a detí. Negatívne ovplyvňuje každodenný život obyvateľov taktiež uzavretie hraničných prechodov s pásmom Gazy a embargo na pohyb osôb a tovarov.</xhtml:div>
<xhtml:div align="justify"> </xhtml:div>
<xhtml:div align="justify">Parlament v tejto súvislosti ľutuje, že Izrael ani Hamas zatiaľ nesplnili požiadavky OSN o ukončení nepriateľských akcií, a vyzýva na okamžité a trvalé prímerie, v rámci ktorého by mal Hamas zastaviť raketové útoky na Izrael a Izrael ukončiť prebiehajúce vojenské operácie v Gaze. Toto prímerie by malo byť zaručené mechanizmom stanoveným medzinárodným spoločenstvom pod vedením Kvarteta a Ligy arabských štátov. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Dlhodobé prímerie a ukončenie konfliktu</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Obe strany by mali súčasne prijať opatrenia a záruky na zaistenie dlhodobého prímeria, medzi ktoré patrí stiahnutie izraelských jednotiek, trvalé znovuotvorenie hraničných prechodov, zrušenie blokády a ukončenie pašovania zbraní a munície. Poslanci taktiež žiadajú Radu, aby využila tieto príležitosti k spolupráci s novou americkou administratívou s cieľom ukončiť tento konflikt dohodou založenou na riešení v podobe dvoch štátov.</xhtml:div>
<xhtml:div align="justify"> </xhtml:div>
<xhtml:div align="justify">Ďalším predpokladom na ukončenie konfliktu je podľa EP uzmierenie všetkých zložiek palestínskej spoločnosti, ktoré by a opieralo o dohodu z Mekky z februára 2007, ktoré znamená akceptáciu predchádzajúcich dohôd, vrátane práva Izraela na existenciu.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Humanitárna pomoc a umožnenie vstupu pre medzinárodnú tlač</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Poslanci pripomínajú, že aj keď veľká finančná podpora Európskej únie poskytovaná Palestínčanom významne prispieva k odvráteniu humanitárnej katastrofy v pásme Gazy a na Západnom brehu, situácia v tejto oblasti je naďalej veľmi vážna. Dôrazne preto žiadajú izraelské orgány, aby do pásma Gazy umožnili voľný prístup humanitárnej pomoci a prístup humanitárnych pracovníkov, a aby zaistili nepretržitú a dodatočnú pomoc vytvorením humanitárnych koridorov.</xhtml:div>
<xhtml:div align="justify"> </xhtml:div>
<xhtml:div align="justify">Parlament taktiež naliehavo vyzýva izraelské orgány, aby umožnili medzinárodnej tlači sledovať udalosti priamo na mieste.</xhtml:div>

</xhtml:div></Content><REF text-before="reference_abbr"><ns1:ID>20090113IPR46099</ns1:ID></REF><Knowmore text-before="more"><Link href="/activities/plenary/ta.do?language=SK" title="Vyhľadávač najaktuálnejších prijatých textov">Konečné znenie prijatého textu nájdete po jeho publikovaní prostredníctvom vyhľadávača tu</Link><Multimedia href="20090114MLT46241" title="audiozáznam" ext="asf">Rozprava - zástupca Rady Karel Schwarzenberg a eurokomisárka Benita Ferrero Waldner (audiozáznam v anglickom jazyku)</Multimedia><Multimedia href="20090114MLT46245" title="audiozáznam" ext="asf">Rozprava - predstavitelia jednotlivých skupín (audiozáznam v anglickom jazyku)</Multimedia></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20090114PHT46109.jpg</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>/activities/plenary/ta.do?language=SK</URL>
</LINK>
<LINK>
<LANGUAGE>SK</LANGUAGE>
<RANK>3</RANK>
<ORIGIN>MULTIMEDIA</ORIGIN>
<URL>20090114MLT46241.asf</URL>
</LINK>
<LINK>
<LANGUAGE>SK</LANGUAGE>
<RANK>4</RANK>
<ORIGIN>MULTIMEDIA</ORIGIN>
<URL>20090114MLT46245.asf</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>