<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0087">O-0087/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4524">Caroline Lucas</PERSON>, <PERSON ID="4550">Jill Evans</PERSON> a <PERSON ID="4751">Bart Staes</PERSON>, v mene skupiny <GRPOL GRPOLID="1107">Verts/ALE</GRPOL>, <PERSON ID="28249">Tobias Pflüger</PERSON> a <PERSON ID="4453">Luisa Morgantini</PERSON>, v mene skupiny <GRPOL GRPOLID="1106">GUE/NGL</GRPOL>, <PERSON ID="28370">Vittorio Prodi</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0087">Vec: Právo odmietnuť účasť na protiprávnej vojne</OBJECT><CONTENT><PARA>Invázia do Iraku bola v rozpore s medzinárodným právom. Nebolo možné ju obhajovať ako akt právnej ochrany, ako sa uvádza v Charte OSN, a nebola ani odsúhlasená rezolúciou Bezpečnostnej rady OSN. Saddám Hussajn bol krutým diktátorom, jeho vláda však nedisponovala žiadnymi zbraňami hromadného ničenia, ani neposkytovala útočisko teroristom, ktorých cieľom bolo napadnúť USA alebo akúkoľvek inú krajinu. Svet musí od samého začiatku tejto vojny čeliť vojnovým konfliktom, ktoré porušujú záväzné pravidlá medzinárodného humanitárneho práva zakotvené v Ženevských dohovoroch a iných príslušných dokumentoch. V danej situácii stále viac a viac vojenských pracovníkov, ktorí by na základe nasadenia alebo prevelenia boli nútení zúčastňovať sa na vojne v Iraku, odmieta svoje nasadenie alebo prevelenie a je obviňovaných z „dezercie“, v dôsledku čoho musia žiadať o azyl v tretích krajinách.</PARA><PARA>V tejto súvislosti: <BRK/></PARA><PARA>Pozná Rada rozhodnutie z 21.   júna 2005, ktoré prijal Spolkový správny súd (Bundesverwaltungsgericht)   v Lipsku v prípade majora Floriana Pfaffa, ktoré uznalo jeho právo odmietnuť   vykonať osobitné rozkazy na základe vlastného svedomia po tom, ako nesúhlasil   s tým, aby nemecké ozbrojené sily (Bundeswehr) pomáhali pri invázii USA   do Iraku, pretože tým by došlo k porušeniu medzinárodného práva? <BRK/></PARA><PARA>Pripravuje Rada nové   právne predpisy, ktoré by nadväzovali na smernicu Rady 2004/83/ES<FNREF FNIDREF="FN1"/>, a ktorých cieľom by   bolo zabezpečiť, aby vojenskí pracovníci mali právo získať štatút utečenca   v krajinách EÚ v prípade, ak dezertujú z protizákonnej vojny? <BRK/></PARA><PARA>Aké opatrenia prijala   Rada v rámci, ako aj mimo Európskej bezpečnostnej a obrannej politiky   a svojich misií, s cieľom zabrániť zapojeniu EÚ, jej členských štátov   a jej pracovníkov do „protiprávnej vojny“ a alebo protiprávnych vojnových   konfliktov? <BRK/></PARA><PARA>Aké opatrenia sa prijímajú   v rámci prípravy a realizácie misií EBOP, uskutočňovaných v spolupráci   s NATO, ako aj tých, ktoré sa vysielajú nezávisle, na zabezpečenie toho,   aby nasadené vojenské jednotky nevykonávali, alebo neboli nútené vykonávať   činnosti, ktoré by sa mohli vnímať ako vojnové zločiny?</PARA><FN FNID="FN1">  Ú. v. L 304, 30.9.2004, s. 12.</FN></CONTENT></QUEST>