<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Námorná politika EÚ: európska vízia morí a oceánov</Title><Topic>Doprava</Topic><PublicationDate>2007-03-22 - 17:09</PublicationDate><Photography href="20070322PHT04485" title="Morská hviezdica" alt="Morská hviezdica" ext="jpg" width="396" height="600">Europoslanci požadujú udržateľné využívanie mora</Photography><Chapo>

Európske pobrežie je zdrojom veľkého bohatstva. V prímorských regiónoch sa tvorí až 40 percent hrubého domáceho produktu EÚ a sektory súvisiace s využívaním mora zamestnávajú až 5 miliónov ľudí. Znečisťovanie, klimatické zmeny a nadmerný rybolov však pre túto oblasť predstavujú veľkú hrozbu. Utorková diskusia poslancov a odborníkov si kládla za cieľ navrhnúť opatrenia, ktoré by pomohli skĺbiť hospodárske využitie mora so zachovaním jeho biodiverzity.

</Chapo><Content><xhtml:div>

<xhtml:div align="justify">Európu obklopujú štyri moria a dva oceány. Hoci si to mnohí neuvedomujú, plocha morí v EÚ prevyšuje rozlohu jej pevninskej časti. Európske pobrežie je navyše mimoriadne členité. Jeho celková dĺžka je viac než sto tisíc kilometrov, čo je trikrát viac ako dĺžka pobrežia v Afrike. Aj tieto fakty brali do úvahy experti a poslanci z piatich parlamentných výborov na verejnom vypočutí 20. marca. Stretnutie pod vedením Výboru EP pre dopravu bolo zároveň reakciou na Komisiou zverejnenú Zelenú knihu o využívaní mora z júna 2006.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Nadmerný rybolov je hrozbou </xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Na problematiku nadmerného rybolovu upriamil pozornosť zástupca Svetového fondu ochrany prírody (WWF) Simon Cripps: "Ilegálny, neohlásený a neregulovaný rybolov je podstatnou hrozbou morskej biodeverzity." Riešením by podľa neho mohlo byť plánovanie z vesmíru. More by sa rozdelilo na jednotlivé zóny, ktoré by sa sledovali z kozmu. Systém by následne vyhodnotil, ktoré oblasti sú vhodné na rybolov či využívanie veternej energie a ktoré by mali byť chránené.</xhtml:div>
<xhtml:div align="justify"> </xhtml:div>
<xhtml:div align="justify">Klimatické zmeny s problematikou mora úzko súvisia. Emisie skleníkových plynov z námornej dopravy sa totiž významnou mierou podieľajú na globálnom otepľovaní. Teplejšia klíma znamená rýchlejšie roztápanie ľadovcov a zdvihnutie morskej hladiny.  Nemecký sociálny demokrat Willi Piecyk preto navrhuje, aby do schémy obchodovania s emisiami bola zahrnutá aj námorná doprava.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Emisie z lodí sú väčšie ako z lietadiel</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Prostredníctvom morí a oceánov sa realizuje až 90 percent obchodu medzi EÚ a ostatnými krajinami a taktiež 40 percent obchodu medzi členskými štátmi EÚ.  "Doposiaľ sme ignorovali skutočnosť, že hoci sa námornou dopravou realizuje veľké množstvo prepravy tovarov, zároveň sa ňou dostáva do ovzdušia viac emisií CO2 ako z leteckej dopravy," uviedol nemecký liberálny poslanec Jorgo Chatzimarkakis. Aj z tohto dôvodu sa viacerí účastníci diskusie vyjadrili za podporu využívania alternatívnych zdrojov energie v námornej doprave.</xhtml:div>
<xhtml:div align="justify"><xhtml:span/> </xhtml:div>
<xhtml:div align="justify">Zástupca špeciálneho výboru EÚ pre námorný sektor Peter S. Mortensen podrobil dokument Komisie kritike: "V Zelenej knihe je veľa paragrafov, ktoré vyjadrujú väčšie obavy o ryby než o rybárov". Podmienky rybárov sú podľa Mortensena mimoriadne zložité. K relatívne nízkej mzde treba pripočítať nekalú konkurenciu ilegálnych rybárov z krajín mimo EÚ. Podporil ho aj poslanec Willi Piecyk, ktorý pripomenul, že po haváriách tankerov Erika a Prestige v rokoch 1999 a 2002 sa schválené opatrenia sústredili najmä na technický stav lodí a otázka pracovných podmienok rybárov bola zanedbaná.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>"Globalizované" more</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V závere sa poslanci a experti zhodli, že väčšia spolupráca je nevyhnutná na celosvetovom fóre. Zástupkyňa nemeckého predsedníctva Karin Roth poznamenala, že more je celosvetovo prepojené a nemožno ho rozdeliť na európsku a neeurópsku časť. </xhtml:div>
<xhtml:div align="justify"> </xhtml:div>
<xhtml:div align="justify">Willi Piecyk už k celej problematike pripravuje správu. Tá sa v nasledujúcich mesiacoch dostane do výborov a všetci poslanci by o nej mali rokovať na júnovom plenárnom zasadnutí v Štrasburgu.</xhtml:div>
<xhtml:div align="left"><xhtml:span/> </xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070314STO04231</ns1:ID></REF><Knowmore text-before="more"><Link href="/meetdocs/2004_2009/organes/tran/tran_20070320_0900.htm" title="Dokumenty k verejnému vypočutiu">Dokumenty k verejnému vypočutiu (anglicky)</Link><Link href="imp://IPR/20070319IPR04286-SK" title="Zlepšite imidž lodného sektoru EÚ"><ANCHOR ID='3' FAMILY='IM-PRESS'>Podrobnejšie informácie o vypočutí piatich výborov (anglicky)</ANCHOR></Link><Link href="http://ec.europa.eu/maritimeaffairs/" title="Stránka Európskej komisie">Komisia: využívanie mora (anglicky)</Link></Knowmore></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20070322PHT04485.jpg</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>/meetdocs/2004_2009/organes/tran/tran_20070320_0900.htm</URL>
</LINK>
<LINK>
<LANGUAGE>SK</LANGUAGE>
<RANK>4</RANK>
<ORIGIN>LINK</ORIGIN>
<URL>http://ec.europa.eu/maritimeaffairs/</URL>
</LINK>
</imp:links>
<imp:linkFile imp:orderNum='0'>
<LINK ID='1'>
<LINK-POS ID='3'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070319IPR04286 0 NOT XML V0//SK</LINK-TARGET-PUBREF>
</LINK>
</imp:linkFile>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>