<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000016">O-000016/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96815">Judith Sargentini</PERSON>, <PERSON ID="4385">Hélène Flautre</PERSON>, <PERSON ID="4531">Jean Lambert</PERSON>, <PERSON ID="28619">Tatjana Ždanoka</PERSON>, <PERSON ID="96734">Franziska Keller</PERSON>, <PERSON ID="28409">Raül Romeva i Rueda</PERSON>, <PERSON ID="2054">Heidi Hautala</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000016">Vec: Vplyv rozsudku Európskeho súdu pre ľudské práva vo veci M.S.S./Belgicko a Grécko (žiadosť č. 30696/09) na fungovanie nariadenia Dublin II</OBJECT><CONTENT><PARA>Dňa 21. januára 2011 vyniesla Veľká komora Európskeho súdu pre ľudské práva (ESĽP) dlhoočakávaný rozsudok v prípade M.S.S./Belgicko a Grécko (žiadosť č. 30696/09). ESĽP vo svojom náleze okrem iného zistil, že vyhostenie do Grécka (v rámci nariadenia Dublin II) je vzhľadom na nedostatky v postupe azylového konania v Grécku zjavným porušením Európskeho dohovoru o ochrane ľudských práv a základných slobôd (EDĽP). Podľa nálezu súdu členský štát, v tomto prípade Belgicko, porušuje (okrem iného články 3 a 13) EDĽP, ak vydá žiadateľov o azyl na azylové konanie v Grécku.</PARA><PARA>Vzhľadom na uvedené skutočnosti:</PARA><PARA>– Môže Komisia jasne vyjadriť svoje stanovisko o význame právneho rámca EDĽP a nálezoch ESĽP, ak vezme do úvahy (právny) záväzok EÚ voči Európskemu dohovoru o ochrane ľudských práv a základných slobôd a s tým spojené činnosti všetkých inštitúcií EÚ v tomto procese?</PARA><PARA>– Môže Komisia jasne vyjadriť, aký vplyv bude mať uvedený rozsudok na fungovanie nariadenia Dublin II, ak sa vezme do úvahy, že vzhľadom na rozsudok v súčasnosti každé vyhostenie do Grécka, ktoré uskutoční členský štát, bude porušením Európskeho dohovoru o ochrane ľudských práv a základných slobôd?</PARA><PARA>– Súhlasí Komisia so stanoviskom, že rozsudok ESĽP poukazuje na to, že nariadenie Dublin II je nefunkčné? Ak nie, môže sa Komisia jasne vyjadriť, či usudzuje, že nariadenie Dublin II plní svoj účel?</PARA><PARA>– Vzhľadom na to, že uvedený rozsudok de facto znemožňuje členským štátom vyhostiť žiadateľov o azyl do Grécka, môže Komisia uviesť, ktorý postup, napr. ustanovenie o zvrchovanosti, by mali členské štáty uplatňovať?</PARA><PARA>– Môže Komisia jasne uviesť, či sa domnieva, že nariadenie Dublin II v plnej miere odráža zásadu solidarity medzi členskými štátmi, ako sa uvádza v článku 67 ods. 2 ZFEÚ? Ak áno, domnieva sa Komisia, že súčasný „systém prideľovania“ je teda plne v súlade s touto zásadou a nevyžaduje si žiadnu zmenu? Ak nie, má Komisia v úmysle zaviesť túto zásadu do spoločného európskeho azylového systému?</PARA></CONTENT></QUEST>