<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000008">O-000008/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28301">Tadeusz Zwiefka</PERSON>, <PERSON ID="2224">Klaus-Heiner Lehne</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000008">Vec: Spojené veci C-585/08 a C-144/09 Pammer a Hotel Alpenhof</OBJECT><CONTENT><PARA>Súdny dvor nedávno vydal rozsudok v spojených veciach C-585/08 a C-144/09 Pammer a Hotel Alpendorf o súdnej právomoci, ktorá sa uplatňuje v sporoch týkajúcich sa služieb ponúkaných cez internet. Súdny dvor uvádza niektoré príklady dôkazov, na základe ktorých je možné na účel určenia súdnej právomoci dospieť k záveru, že činnosť príslušného obchodníka je smerovaná do členského štátu, v ktorom má spotrebiteľ bydlisko (napr. použitie cudzieho jazyka alebo meny, uvedenie telefónnych čísiel s medzinárodnou predvoľbou, použitie domény najvyššej úrovne, zmienka o medzinárodnej klientele atď.)</PARA><PARA>Ako plánuje Komisia okrem iného zabezpečiť, aby bolo acquis zmenené tak, aby:</PARA><PARA>- na internetovej stránke mohli byť uvedené medzinárodné predvoľby telefónnych čísiel,</PARA><PARA>- alebo aby opis trasy cesty nemusel končiť na hraniciach,</PARA><PARA>- alebo aby podniky, ktoré vykonávajú cezhranične obchodovanie, mohli používať doménu najvyššej úrovne .eu</PARA><PARA>bez toho, aby im hrozilo, že súdna právomoc bude v krajine spotrebiteľa?</PARA><PARA>Aké existujú podľa Komisie možnosti, najmä v súvislosti s prepracovaným návrhom nariadenia Brusel I (KOM(2010)0748), ako aj nariadením Rím I (ES) č. 593/2008?</PARA></CONTENT></QUEST>