<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0032">O-0032/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="1985">Pervenche Berès</PERSON> v mene <COMMITTEE COMMID="813">Výboru pre hospodárske a menové veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0032">Vec: Aprílový samit G 20</OBJECT><CONTENT><PARA>Samit, ktorý sa konal v novembri 2008 vo Washingtone, viedol k vytvoreniu akčného plánu riešenia finančnej a hospodárskej krízy. Finančné trhy a finančné inštitúcie sú zatiaľ stále vážne narušené a vo finančných ťažkostiach. Hospodárska situácia na celom svete sa stále zhoršuje a problémy sa šíria do ďalších krajín.</PARA><PARA>V tejto situácii má realizácia washingtonského akčného plánu kľúčový význam. Aprílový samit G 20 by sa mal preto zamerať nielen na uskutočnenie krátkodobých opatrení akčného plánu, ako sa očakáva, ale zároveň musí priniesť medzinárodnú dohodu o krokoch, ktoré sa prijmú v strednodobom a dlhodobom horizonte, spolu s podrobným časovým harmonogramom prijatia rozhodnutí a realizácie.</PARA><PARA>Musí priniesť výsledky najmä v týchto oblastiach:</PARA><PARA>– krátkodobé a dlhodobé kroky zamerané na zníženie globálnej nerovnováhy,</PARA><PARA>– revízia systému riadenia MMF a Svetovej banky,</PARA><PARA>– zlepšenie úlohy MMF pri zabezpečovaní mnohostranného dohľadu a zvýšenie zdrojov pre MMF,</PARA><PARA>– prehodnotenie rozsahu finančnej regulácie na celom svete s osobitným dôrazom na inštitúcie, nástroje a trhy, ktoré sú v súčasnosti neregulované, s cieľom zabezpečiť riadnu reguláciu všetkých inštitúcií, ktoré sú dôležité pre celý systém,</PARA><PARA>– revízia riadenia Rady pre medzinárodné účtovné štandardy (IASB) a účtovných štandardov,</PARA><PARA>– modely odmeňovania a stimulov,</PARA><PARA>– boj proti silnejúcim protekcionistickým trendom.</PARA><PARA>Riešenie týchto a ďalších otázok je potrebné na to, aby sa obnovila normálna situácia na finančných trhoch a aby sa zabránilo ďalšiemu zhoršeniu a poškodeniu krehkej ekonomickej situácie.</PARA><PARA>Má Komisia rovnaký názor na tieto otázky? Aký postoj bude EÚ zastávať najmä v súvislosti s uvedenými otázkami na aprílovom samite G20? Ako prispeje Európska únia k programu samitu? Ako Komisia zabezpečí, aby sa samit G20 úspešne zaoberal načrtnutými problémami? Aká bude štruktúra zastúpenia EÚ a jej účasti na týchto diskusiách a ako sa zabezpečí, aby sa zohľadnili postoje Európskeho parlamentu?</PARA></CONTENT></QUEST>