<AQE.QER><ANSWER AID="AE-010772-11" QIDREFS=""><HEAD.A><TI3><P.WQ>Odpoveď vysokej predstaviteľky Únie a podpredsedníčky Komisie Catherine Ashtonovej v mene Komisie</P.WQ></TI3><P.WQ><DATE.WQ DATE.DOC="">(20. decembra 2011)</DATE.WQ></P.WQ></HEAD.A><CONTENTS CTNID="AC-E-010772-11"><P>V reakcii na správu Medzinárodnej agentúry pre atómovú energiu (MAAE) zo 14. novembra 2011 vyjadrila Rada narastajúce obavy týkajúce sa iránskeho jadrového programu najmä v súvislosti so zistenými skutočnosťami ohľadne iránskych aktivít súvisiacich s rozvojom vojenskej jadrovej technológie. </P><P>Dňa 18. novembra 2011 Rada guvernérov MAAE prijala s drvivou väčšinou uznesenie vyjadrujúce hlboké a narastajúce obavy o nevyriešených otázkach týkajúcich sa iránskeho jadrového programu.</P><P>V súlade so závermi Európskej rady EÚ posilní existujúce reštriktívne opatrenia proti Iránu a preskúma dodatočné opatrenia.</P><P>Zároveň je EÚ odhodlaná pokračovať v úsilí zameranom na diplomatické riešenie iránskej jadrovej otázky. V tejto súvislosti vyvíja vysoká predstaviteľka Únie neúnavné úsilie v snahe presvedčiť Irán o nutnosti preukázať, že je pripravený vážne nadviazať zmysluplný dialóg o konkrétnych opatreniach budovania dôvery. </P></CONTENTS></ANSWER></AQE.QER>